recursal/SuperWikiNEXT-32B huggingface dataset:
**Bristol K型**係英國Bristol出嘅一款前置引擎雙層巴士底盤，1937年亮相。佢取代咗原有嘅Bristol G型雙層巴士。

生產史
---

K型同之前G型嘅最大唔同在於副波箱改為緊貼住引擎，跟返市場上第二啲雙層巴士大隊。而引擎亦唔似得G型噉樣有配過汽油同埋柴油引擎，一開波淨係得吉拿5LW柴油引擎一款，車型代號**K5G**。巴士尺寸跟隨嗰時嘅限制，長26呎，闊7呎半。

Bristol K型自投產初期就已經俾Bristol母公司Tilling Group旗下嘅多間巴士公司引入，而一啲Tilling Group以外嘅巴士公司都有買，可以配唔同廠嘅車身。1940年二次大戰初期，Bristol接到政府軍需部（Ministry of Supply）指示停產巴士。到咗1941年，巴士生產商獲准繼續生產手頭上未完成嘅巴士，呢啲獲「解凍」（Unfrozen）嘅巴士，由戰時運輸部（Ministry of War Transport）分配畀有需要嘅巴士公司。

1944年，Bristol K型成為第三款投產嘅戰時規格雙層巴士。戰時規格嘅巴士底盤同埋「效用型」（Utility）車身嘅設計同生產都按照軍需部嘅要求，務求將生產成本降到最低。戰時規格嘅Bristol K型主要用AEC A202引擎（車型代號**K6A**），少部分喺戰後生產嘅係用吉拿5LW或者Bristol AVW引擎（車型代號**K6B**）。較為後期生產嘅巴士轉咗用新嘅引擎散熱水箱，安裝位置比起舊款嘅低，後面嘅引擎蓋亦同樣得以降低。戰時規格嘅Bristol K型同樣由戰時運輸部向巴士公司分配。

二次大戰過後，巴士公司又可以自由選購巴士，巴士生產亦逐漸冇咗二戰時嘅限制。新版引擎散熱水箱同埋三款引擎選擇都得以保留，另外加多咗吉拿6LW引擎（車型代號**K6G**）選擇。有啲巴士公司喺得到特別批准之下引入8呎闊嘅巴士，喺1948年，有一批8呎闊、配吉拿6LW引擎嘅**KW6G**喺卡迪夫投入服務。

1948年，Tilling Group嘅巴士業務俾英國政府收購，撥入British Transport Commission。Bristol成為國營機構之後，只可以賣巴士畀國營嘅巴士公司。賣畀非國營巴士公司嘅Bristol K型喺1950年或之前出廠；而原屬Tilling Group嘅巴士公司將Eastern Coach Works（ECW）車身嘅Bristol K型列為標準，往後嘅Bristol K型巴士都係佢哋買嘅。

1950年，英國政府放寬巴士嘅尺寸限制，雙層巴士長度可以去到27呎，闊度可以去到8呎。Bristol亦推出27呎嘅K型應市，包括有7呎半闊嘅**KS5G**、**KS6B**，同埋8呎闊嘅**KSW5G**、**KSW6B**、**KSW6G**。有啲KS系列巴士底盤俾人裝咗個8呎闊車身。

停產
--

1948年，Bristol喺商用車展展出咗可以配單層或雙層巴士車身嘅M型巴士，但係冇投產到。1949年，Bristol發展出Lodekka矮身雙層巴士，並喺1953年開始批量生產，逐漸取代咗K型巴士嘅地位。Bristol K型最終喺1957年停產，前後近廿年出產嘅新車都賣嗮畀英國本土嘅巴士公司。

參考
--

* Furness, Nigel R B (2014). *Buses and Coaches of Bristol and Eastern Coach Works*. Crowood Press. ISBN 1847976980. `{{cite book}}`: Cite has empty unknown parameter: `|coauthors=` (help)

出面網頁
----


維基同享有多媒體嘅嘢：  
**Bristol K**

* The Bristol K Web Site
**經濟激勵理論**（英文：Economic Incentive Theory）係一個經濟學理論，探討人喺面對經濟激勵嗰陣嘅行為同決策。呢個理論基於一個假設，就係人會根據經濟激勵去選擇行動，追求自身利益最大化。

經濟激勵可以係金錢、獎勵、懲罰、成本諸如此類，而人會根據爾啲激勵去做出決策。例如，如果一間公司提供高薪酬嘅工作機會，求職者可能會被呢個經濟激勵吸引，選擇加入爾間公司。另一方面，如果政府對某項行為徵收高稅，市民可能會因為經濟激勵而選擇唔做爾項行為，成語「寓禁於徵」就係基於爾個概念。

經濟激勵理論亦可以解釋人們嘅消費行為。例如，當價格跌嘅時候，消費者可能會因為可以用較低嘅價格購買商品而增加消費。而當價格上升嗰陣，消費者可能會因為經濟激勵而減少消費，尋找替代品或者節省開支。

經濟激勵理論對於經濟政策制定同企業管理都有重要影響。政府可以通過調整稅收、補貼或者其他經濟激勵措施來影響市民嘅行為同經濟活動。企業亦可以利用經濟激勵來激勵員工、吸引客戶或者調整產品價格。

正所謂有錢使得鬼推磨，企業管理可以利用經濟激勵理達到下面嘅效果：

* 提高員工工作動力和積極性
* 增強員工忠誠度和留任率
* 提升員工表現和績效
* 增加創新和創造力
* 促進團隊合作和協作

經濟激勵理論喺經濟學研究中佔有重要位置，幫助我哋理解人嘅行為同決策背後嘅經濟動機。

睇多啲
---

* 《激勵理論：動力與信息經濟學（第二版）》- 作者：Jean-Jacques Laffont、David Martimort
* 《激勵理論的應用》- 作者：Jean Tirole
**加新社**（英文：**Canadian Press**，簡稱 **CP**；法文：**Presse canadienne**，簡稱 **PC**），又譯**加通社**，係加拿大嘅通訊社，1917年加拿大國會立法成立，總部設喺多倫多。

加新社除咗為一般傳媒提供新聞稿之外，仲出版咗三本格式手冊，當中英文嘅《Canadian Press Stylebook》（加新社格式手冊）同《Caps and Spelling》（大寫及串字手冊）除咗好多傳媒會用之外，好多公司機構都會，特別係牛津大學出版社喺2008年執咗加拿大嘅字典部之後，好多英文編輯因為最新嘅加拿大英文字典已經幾乎二十年書齡，會當《Caps and Spelling》係後備字典咁用。另外一本係法文嘅《Guide de rédaction》（編寫指南）。

英文版嘅加新社格式手冊奠定嘅寫作格式叫做加新社格式（CP style）。相對於北美英文編輯界常用嘅芝加哥格式，加新社格式比較口語化；正因為用呢種格式寫出來嘅文比較有親切感，所以好多加拿大嘅公司機構嘅對外通訊都係用佢。

參考
--

1. ↑  *The Canadian Press Stylebook* (第18版). Toronto, Canada: Canadian Press. 2017. p. 3. ISBN 978-0-920009-54-3.
2. ↑  Virag, Karen, 編 (2015). *Editing Canadian English* (第3版). Toronto, Canada: Editors’ Association of Canada. pp. 46–47. ISBN 978-0-9869456-1-8.
**丙型肝炎**（粵讀：bing² jing⁴ gon¹ jim⁴，簡稱：**丙肝**，英文：**Hepatitis C**）係一種由C型肝炎病毒（hepatitis C virus）所引起嘅病毒性肝炎，嚴重時會導致肝癌。

病原體
---

丙型肝炎病毒簡稱為HCV，喺病毒分類上屬於正鏈RNA病毒，早期被認為係造成非A非B病毒型肝炎（non-A, non-B viral hepatitis）嘅主要致病因子之一。於1978年被發現，1989年通過基因技術首次獲得基因組序列。佢係一種45納米大、有外殼、單鏈核糖核酸嘅病毒，屬於黃病毒科中嘅肝炎病毒屬。根據1994年新建立嘅分類系統，HCV可分成六種唔同嘅屬型（Genotype）同30種亞型（subtype）。喺歐美同日本主要係第一型為主、第二型以日本、中國居多、第三型喺泰國、新加坡、同部份嘅印度較常見、喺埃及、中東同非洲中部主要係第四型，而第五型同第六型就喺南非同東南亞常見啲。丙型肝炎淨係會感染人同埋猩猩。

傳播途徑
----

C型肝炎喺美國嘅感染途徑——60%注射毒品；15%性行為；10%輸血（篩檢前）；5 %其它（母子垂直感染、血液透析、醫療照護等）；10%未知
傳播嘅途徑為腸胃道外傳播（parenteral transmission），同B肝類似，而最主要嘅傳播途徑係血液同體液。有施打藥物或者毒品習慣嘅人（如共用針頭）通常係得到C肝嘅高危險群，大約70%嘅感染者都有注射毒品嘅習慣。使用唔乾淨嘅器械紋身或者穿窿亦係危險因素。隨住血液檢測進步，開發中國家而家喺輸血後感染HCV嘅風險經已大大降低咗。另外喺美國嘅一項統計結果顯示，輸血者嘅血液喺通過所有血液檢查之後，感染HCV嘅機率係103000分之一。除咗血液傳染之外，HCV亦可能會經由性行為同埋垂直傳染嚟傳播，喺HCV感染者嘅精液同陰道嘅分泌物入面可以檢測到HCV病毒，目前亦有一啲報告經已顯示性行為係可以傳播HCV嘅。另外HCV垂直傳染（通過母親傳染畀未出世嘅嬰兒）嘅機會亦係非常低，大約佔0%到12%左右。至今為止仍然有高達40%嘅感染者係由於不明原因而感染，所以似乎重有未知嘅傳染途徑存在。

分佈
--

估計目前全世界有1.7億攜帶病毒者或者患病者。

診斷
--

診斷方法係喺唔係由於酗酒導致嘅唔正常嘅肝功能嘅情況下通過蛋白質轉漬法驗證針對丙型肝炎病毒嘅抗體以及通過聚合酶鏈鎖反應驗證病毒嘅核糖核酸。假如只能驗證抗體而喺三個月內持續唔可以驗證病毒，就可以確定病人曾經被感染。目前只有通過活檢嘅方法來確定病況（對肝臟嘅損壞情況）。同其它病毒性肝炎唔同嘅係轉氨酶值無法用來判定病況。

疾病進程
----

### 急性C型肝炎

感染之後6到12個禮拜，少部份人會產生急性C型肝炎，其中25%嘅人會出現一啲輕微唔特別嘅症狀，包括鬱悶、食慾唔振、噁心等症狀，有時重會出現比較獨特嘅症狀，例如黃疸、脂肪痢，以及血清中ALT指數嘅升高。剩低75%嘅人，基本上都冇任何症狀嘅出現，另外感染HCV可能會產生急性猛爆性肝炎，但係機率係非常低嘅。

### 慢性C型肝炎

大多數感染HCV嘅人通常會轉變成慢性肝病，除非到咗末期，慢性C型肝炎通常係冇任何症狀嘅，ALT嘅指數亦通常係正常或只有輕微嘅升高，不過大多數嘅人肝臟組織經已有異常病變。喺1/4嘅情況下病人喺之後20年嘅病情逐漸惡化，導致肝硬化（hepatic cirrhosis），此外肝細胞癌（hepatocellular carcinoma）嘅可能性提高。

### 肝外病變

感染咗HCV之後除咗會影響肝臟之外，重會引起好多組織同器官嘅病變。最常見嘅病變係混合性冷凝球蛋白血症（essential mixed cryoglobulinemia），佢會同時出現紫斑症、虛弱、關節疼痛呢三種典型症狀。其它常出現嘅病變重有非何杰金氏淋巴瘤（non-Hodgkin's b-cell lymphoma）以及膜性增生性腎絲球腎炎（membranoproliferative glomerulonephritis）。出現喺皮膚上嘅病變係遲發性皮膚紫質症（porphyria cutanea tarda），典型皮膚症狀係皮膚易脆，而且喺日光曝曬部位，例如面、四肢、手背易有水泡、紅斑產生。

治療
--

目前（2004年）嘅治療方法係持續24至48週對病人混合使用PEGα干擾素同抗病毒藥利巴韋林（Ribavirin）。根據病人病毒屬型嘅唔同，治愈率係喺50%至80%之間。但係干擾素療法有好多副作用，尤其係對病人嘅心理有不良影響，可能會產生暴躁、憂鬱同恐懼等嘅心理狀態。影響治愈率嘅因素除咗病毒屬型之外，重有病人嘅年齡、性別、體重、病毒載量、患病時間同病毒對肝臟產生咗嘅破壞程度。

預防
--

到而家都冇有效針對丙型肝炎嘅免疫，唯一嘅預防措施係防止血液接觸。目前亦冇疫苗或者預防性治療，不過如果病毒喺被感染後半年內能夠被發現嘅話，一次24周長嘅干擾素療法可以喺90%嘅情況下喺疾病進入慢性前醫好丙型肝炎。

參考
--

1. ↑  Ryan KJ; Ray CG (editors) (2004). *Sherris Medical Microbiology* (第4版). McGraw Hill. pp. 551–2. ISBN 0838585299. `{{cite book}}`: `|author=` has generic name (help)CS1 maint: multiple names: 作者名單 (link)

出面網頁
----

* 微生物免疫學-Flaviviridae(黃病毒科)
**潮州木雕**（粵拼：Ciu4 zau1 muk6 diu1），又或者嗌做「潮州金漆木雕」，係喺廣東嘅潮州、汕頭、揭陽嗰頭流行嘅一種民間雕刻藝術，尤其係以多層鏤通又金碧輝煌嘅金漆木雕最出位，同東陽木雕、黃楊木雕、龍眼木雕一齊畀人嗌做中國嘅四大木雕。潮州木雕歷史好耐，喺大唐時期（6 至 9 世紀）同大宋時期（10 到 13 世紀）嗰陣開始有，喺大明時期（14 至 17 世紀）尾成熟。佢犀利到喺 2006 年 5 月 20 日畀人列咗入第一批中國國家級非物質文化遺產名錄。

歷史
--

潮州木雕初頭嗰陣風格粗獷啲，但係去到大明時期已經好精美，今日用嘅木雕喺大清時期（17 世紀至廿世紀早期）成咗形。佢嘅歷史有得追溯到 9 世紀尾橛，喺劉恂嗰本書《嶺表異錄》入面，就有三則有關潮州雕刻藝術嘅記載。而潮州金漆木雕嘅出現，就係喺 1054 年左右就有咗文獻記錄。而喺 738 年嗰時起嘅潮州開元寺，入面保存咗一條大約 1 米長嘅唐朝木魚，同埋一條北宋政和四年嘅木龍。而許駙馬府亦都保存咗宋朝嘅樑架雕飾，雖然呢啲木雕飾物嘅刀法簡樸，但係說明咗喺唐宋時期，潮州已經有咗用嚟裝飾建築嘅木雕工藝。

藝術特色
----

潮州木雕
### 種類繁多

潮州木雕好少可會攞嚟做獨立嘅擺設，通常係同啲建築物、家俬、同埋啲神器結合埋一齊做後者嘅裝飾或者構件。照用法嚟分，大致上有得分做建築裝飾、神器裝飾、家俬裝飾、同枱頭嘅擺設四類。

#### 建築裝飾

喺建築物度用嘅潮州木雕包括咗牌匾獅、進屏、屐頭、簷角、柱頭、橫梁、門楣、屏風、門飾、窗格、欄杆、同埋樑嘅雕飾等百幾種。雖然潮州木雕係由閩系嘅潮州人搞起嘅，但係喺粵式建築或者係粵式園林嘅園林建築物入面成日都會用到。

#### 神器裝飾

神器裝飾，又或者嗌做「宗教用品裝飾」，分做五類：龕櫝類（包括大龕同櫝仔）、饌盒類（包括饌盒、果碟、糖枋架、同餅架等呢啲）、宣爐罩類（四方型、八角型、圓筒型、木雕加玻璃型等）、神轎神亭類、同游神配套類(包括茶擔、鼓架、燭台、香架、香爐等)。

#### 家俬裝飾

包括床、枱、凳、衣櫃、梳妝枱、紙煤筒、燈心筒呢啲屋企成日見到嘅家俬。

#### 枱頭嘅擺設

有啲欣賞型嘅細舊木雕。

### 題材嘅選擇

木雕表達嘅內容取材好廣泛，有民間故事小說亦都有啲戲劇故事，或者係地方熟悉嘅歷史人物，更多係嚟自平民嘅生活。

雕法
--

雕刻嘅形式有得分做浮雕、沉雕、圓雕、同通雕四類。

製作過程
----

廣東博物館展示嘅潮州木雕嘅刀具
潮州木雕嘅製作大致分做三個階段，第一係「起草圖」，第二係「鑿粗胚」，第三係「細雕刻」。

### 木材點揀

潮州木雕常用嘅木材有好多種：樟木、杉木、苦楝、黎木、殺柴、柯木、合歡木、榕木、同埋柚木呀咁。呢啲木材嘅共通點，就係質地夠結實，又有好高嘅堅韌度。實際運用嗰時要根據飾物嘅種類、用途、同內容，嚟分別咁揀所需嘅木料。其中樟木係主要嘅木材用料。

### 工具點揀

除咗畫草圖需要嘅弓把同夾仔，常用嘅工具有幾種：

* 叩槌，即係敲個鑿用嘅木槌；
* 方鑿刀，即係平口刀；
* 方湖刀，刀刃稍弧形，用嚟整出啲有弧度嘅形狀；
* 圓鑿刀，刀刃弧形，用嚟整圓啲嘅形狀；
* 撓鑿刀，刀口翹起同刀梗成一定嘅角度，用嚟削平喺深層其他刀掂唔到嘅地方；
* 雕刀，刀刃成銳角形，用喺劃線條同花紋嗰度；
* 毛尾刀，鏤空雕刻用嘅特製刃刀，形成長銳角形，用喺側面嘅造型刻畫嗰度。

### 上漆

潮州木雕除咗大幅度咁用髹漆貼金之外，重有水漆、退光漆、刀漆、金漆畫、五彩漆畫等嘅工種。一般髹漆貼金要製漆、濾漆、填料、同上漆四個工序。

圖片
--

* 普寧燎原鎮嘅潮州木雕普寧燎原鎮嘅潮州木雕
* 普寧燎原鎮嘅潮州木雕普寧燎原鎮嘅潮州木雕
* 潮州金漆木雕 潮州金漆木雕
* 潮州木雕 潮州木雕
* 廣東博物館展出嘅潮州木雕用嘅顏料廣東博物館展出嘅潮州木雕用嘅顏料


維基同享有多媒體嘅嘢：  
**Chaozhou Woodcarving**

睇理
--

* 潮州文化
* 嶺南建築
* 廣式傢俬

攷
-

1. ↑  asp?id=712 潮州木雕[*失咗效嘅鏈*]
2. ↑  〈嶺南寫真：潮州木雕後繼乏人遭遇外來木雕搶灘〉. 中新網. `{{cite journal}}`: Cite journal requires `|journal=` (help)
3. ↑  國家名錄339潮州木雕
4. ↑  《嶺表異錄》(卷上)："廣之屬郡，潮、循州多野象，矛小而紅，最堪作笏。"
5. ↑  《嶺表異錄》(卷中)："枹木產江溪中，葉細如檜，身堅類柏，惟根軟不勝刀鋸。今潮、循人多用其根，刳而為履。當未乾時，刻削易如割瓜；既乾之後，柔韌不可理也。或油或漆，其輕如通草。暑月著之，隔卑濕地氣，有力如杉木。今廣州賓從諸郡牧守，初到任，下簷皆有油畫枹木履也。"
6. ↑  《嶺表異錄》（卷中）：「枹椽子，形如瓜，皮似橙而金色，故人重之，愛其香氣，京輦豪貴家仃盤筵，憐其遠方異果。肉甚厚，白如蘿蔔。南中女子競取其肉雕鏤花鳥，浸之蜂蜜，點以胭脂，擅其妙巧，亦不讓湘中鏤木瓜也。」
7. ↑  《永樂大典》「潮」字，卷 5345 林汶可《刻漏記》：「乃擇牙校就汀受法，指工繩木，丱金塗漆。歷四旬，凡總六十事件，而漏刻成」
8. ↑  楊堅平 (2008-03-01). 〈第二章〉. 《《潮州木雕》》. 廣東人民出版社. pp. 第19頁. ISBN 9787536238039.
9. ↑  楊堅平 (2008-03-01). 〈第七章〉. 《《潮州木雕》》. 廣東人民出版社. pp. 第107頁. ISBN 9787536238039.
10. ↑  楊堅平 (2008-03-01). 〈第七章〉. 《《潮州木雕》》. 廣東人民出版社. pp. 第124頁. ISBN 9787536238039.
11. ↑  楊堅平 (2008-03-01). 〈第八章〉. 《《潮州木雕》》. 廣東人民出版社. pp. 第136頁. ISBN 9787536238039.
12. ↑  楊堅平 (2008-03-01). 〈第八章〉. 《《潮州木雕》》. 廣東人民出版社. pp. 第138頁. ISBN 9787536238039.
13. ↑  楊堅平. 〈第八章〉. 《《潮州木雕》》. 廣東人民出版社. pp. 第147頁.

參考
--

* 王大勇. (2011). 潮州木雕艺术地域特色探究. 装饰, (5), 84-85.
* 沈启绵. (1997). 潮州木雕的源流及其特点 (Doctoral dissertation).
* 杨坚平. (2000). 潮州民间美术全集. 潮州木雕.
搵緊數學上嘅反射嘅話，請睇「**反射 (數學)**」。
奧巴馬企喺塊鏡前面，由佢嗰度嚟嘅光射落塊鏡度跟住反射返轉頭，令佢見到鏡入面嘅自己。
反射現象嘅抽象圖解；{\displaystyle \theta \_{r}=\theta \_{i}}  
入射角等於反射角。
喺物理學上，**反射**（粵拼：faan2 se6；英文：**reflection** / **to reflect**）係指波動嘅波陣面（wavefront）喺兩隻唔同介質之間嘅位改變方向，並去返返去原本嗰隻介質裏面。舉個例說明，想像家陣有條光線通過空氣（介質 1）前進，跟住射落去一塊鏡嘅表面（塊鏡表面嘅玻璃係介質 2），當條光線去到空氣同玻璃之間嘅位嗰時，條光線嘅一部份會變方向射返過去空氣（介質 1）嗰邊；而當由一件物體射過嚟嘅光喺塊鏡嘅表面反射並且進入觀察者對眼嗰度嘅時候，觀察者就會喺鏡所反射嘅鏡像。

上述嘅過程可以抽象化嘅幾何概念嚟諗。光嘅反射會遵從反射定律（law of reflection）：根據反射定律，當一條光射落去一塊表面嗰度嗰陣，反射嘅光同入射嘅光會成特定嘅角度；想像一條光線 {\displaystyle {\text{P}}} 通過空氣射落去一塊鏡嗰度，射中塊鏡上面嘅點 {\displaystyle {\text{O}}}；反射定律講嘅係，反射嘅光線 {\displaystyle {\text{Q}}} 同條法線（normal；指同塊鏡嘅表面成垂直嘅線）會成角度 {\displaystyle \theta \_{r}}，而且 {\displaystyle \theta \_{r}=\theta \_{i}}，當中 {\displaystyle \theta \_{i}} 係 {\displaystyle {\text{P}}} 同法線成嘅角度；簡單講，即係反射角等於入射角。

種類
--

按介質嘅特點，可以分為：

* 鏡射（specular）
	+ 喺平滑嘅表面反射，反射嗰陣反射角會以同一個方向進行，會出現清晰嘅影像。
* 漫射（diffuse）
	+ 喺粗嚡嘅表面反射，各條光線嘅反射角，方向會好亂，影像亦好模糊。

但係唔理係鏡射定漫射，影像都同真實物體倒轉。

事例
--

* 鏡照出嘅影像係反射嘅典型例子。
* 平靜嘅水面亦都可以產生反射現象。

睇埋
--

* 反射定律
* 折射
* 折射定律

攷
-

1. ↑  Lekner, John (1987). *Theory of Reflection, of Electromagnetic and Particle Waves*. Springer.
2. ↑  Tan, R.T. (2013), Specularity, Specular Reflectance. In: Ikeuchi K. (eds) *Computer Vision*, Springer, Boston, MA.
《Among Us》嘅logo
《**Among Us**》（粵譯：「喺我哋之間」）由美國遊戲開發者 InnerSloth 整嘅一隻網上多人電子遊戲，2018 年 6 月 15 號推出。

玩法
--

《Among Us》係一隻多人推理遊戲（Multiplayer reasoning game）：每一場對局會有大約 4 至 15 個玩家玩，當中有 1 至 3 位扮演「冒名者」（impostor），而其餘嘅就扮演一架太空船嘅船員（Crewmate），冒名者有分普通冒名者同變形者，變形者可以變形扮其他仲喺場遊戲入面嘅玩家，而其他人唔知道佢哋嘅身份係乜，佢哋嘅目的係要暗中殺死所有船員，而船員又有分普通船員、工程師同科學家，工程師可以好似冒名者咁入通風口；而科學家可以隨時睇生命監測器，不過有限時，一旦用哂電就要做任務去叉電繼續用；而佢哋嘅目的係要完成佢哋手上嘅工作，工作會以小遊戲嘅形式完成（維修太空船上嘅設備、清理太空船上嘅垃圾等等），冒名者有能力殺死身邊嘅船員、喺通風口中移動、同埋搞破壞（例如係熄咗船上嘅燈佢），而船員就有能力喺發現同伴屍體或者睇到可疑嘅嘢（例如見到其中一名「船員」走咗入去通風口）嗰陣，要求開會以及喺開會嗰時投票決定係咪要將其中一個船員殺死（順利嘅話，佢哋想殺嗰位「船員」正正係冒名者）。

如果冒名者成功殺死船員，殺到船員數量等如冒名者嘅數量或者搞會死人嘅破壞（例如耗盡氧氣、令反應爐熔毀等等）並且成功咗嘅話，噉就算係冒名者贏，而如果船員成功投出所有冒名者或者成功做晒所有任務，就係船員贏。

如果玩家俾人殺咗或者被投票驅逐，佢就會變成幽靈或守護天使（只限船員）。船員幽靈仍然可以繼續做任務嚟取得勝利；冒名者幽靈雖然唔可以殺人，但仍然可以搞破壞；而守護天使就可以喺冒名者準備殺船員嗰陣保護船員，令佢唔使死。

喺遊戲當中，玩家可以揀太空衣嘅顏色、帽、服裝同埋寵物。太空衣顏色就視乎位玩家進入遊戲後，如果隻色一早已經俾人揀咗嘅話，就只可以隨機分配剩返嘅顏色。帽就唔受限制。遊戲有啲嘢係需要畀錢，例如寵物。

玩家亦可以自己創立房間。如果玩家揀公開，其他人都可以自由出入玩家間房，玩家亦可以設立私人房或者喺封面撳「Local」本地選項嚟建立遊戲，畀使用同一Wi-Fi嘅人嚟比賽（通常都係一家大細或者同朋友一齊玩）。

呢隻遊戲目前有四款已推出地圖同埋一張未推出地圖，分別係太空飛船（The Skeld）、大樓（Mira HQ）、星球基地（Polus）同埋飛艇（The airship）。除此之外，仲有將會喺2021年7月推出嘅潛水艇（Submarine）。

睇埋
--

* 生存遊戲
* 恐怖生存遊戲

參考
--

1. ↑  Rodriguez, Salvador (October 14, 2020), "How Amazon's Twitch turned an obscure game called Among Us into a pandemic mega-hit", *CNBC*.
**三騎士開局**（英文：Three Knights Game）係指行以下幾步嘅國際象棋開局：

1. e4 e5
2. Nf3 Nc6
3. Nc3
喺下一步，黑棋通常會選擇打破對稱局面，去避免一般被視爲導致打和嘅四騎士開局 3...Nf6。

三騎士開局嘅ECO 編號係 C46。

黑棋第三步
-----

如果黑棋行3...d6或者3...Be7嘅話，白棋可以行4.d4，形成咗一個比較窄嘅局面比黑棋，有啲似Philidor防禦；如果黑棋行3...Bc5嘅話，白棋可以消滅咗黑棋喺e5嘅「前哨」：4.Nxe5 Nxe5 5.d4 Bd6 6.dxe5 Bxe5。比賽上嘅實踐顯示，以上嘅線似乎對白棋有利，黑棋通常會行 3...Bb4或者 3...g6，之後嘅後續好多時係：3...Bb4 4.Nd5 同埋 3...g6 4.d4 exd4 5.Nd5。

黑棋另一個選擇係 3...f5!? （Winawer防禦，或者叫**哥德式防禦**），然後 4.Bb5 就會過渡咗去西班牙開局，Schliemann防禦，4.Nc3。

而家嘅大師級比賽好少見到三騎士開局，因爲黑棋有好多好主動嘅後續。

另一邊嘅騎士位置
--------

如果黑棋開嘅騎士係...Nf6而唔係...Nc6嘅話，就叫Petrov三騎士開局，因爲可以由Petrov防禦過渡過嚟，雖然之後好多時都係行四騎士開局作爲後續。

實戰例子
----

Rosenthal 對 Steinitz, 1873:   
1.e4 e5 2.Nc3 Nc6 3.Nf3 g6 4.d4 exd4 5.Nxd4 Bg7 6.Be3 Nge7 7.Bc4 d6 8.0-0 0-0 9.f4 Na5 10.Bd3 d5 11.exd5 Nxd5 12.Nxd5 Qxd5 13.c3 Rd8 14.Qc2 Nc4 15.Bxc4 Qxc4 16.Qf2 c5 17.Nf3 b6 18.Ne5 Qe6 19.Qf3 Ba6 20.Rfe1 f6 21.Ng4 h5 22.Nf2 Qf7 23.f5 g5 24.Rad1 Bb7 25.Qg3 Rd5 26.Rxd5 Qxd5 27.Rd1 Qxf5 28.Qc7 Bd5 29.b3 Re8 30.c4 Bf7 31.Bc1 Re2 32.Rf1 Qc2 33.Qg3 Qxa2 34.Qb8+ Kh7 35.Qg3 Bg6 36.h4 g4 37.Nd3 Qxb3 38.Qc7 Qxd3 0–1

睇埋
--

* 雙王前兵開局

攷
-

1. ↑  "Samuel Rosenthal vs Wilhelm Steinitz (1873)". *www.chessgames.com*. 喺2021-02-09搵到.

維基書《Chess Opening Theory》度有版關於呢個主題：**Three Knights Opening**

* Raymond Keene, Garry Kasparov (1994) [1989]. *Batsford Chess Openings* (第2版). B.T. Batsford Ltd. ISBN 0-8050-3409-9.
**聯合熵**（粵拼：lyun4 hap6 soeng1；英文：**joint entropy**；符號：{\displaystyle S(X,Y)}）係指兩個隨機變數 X 同 Y 嘅共同訊息熵（information entropy）。條式係噉嘅：

{\displaystyle S(X,Y)=\mathbb {E} \_{X,Y}[-\log p(x,y)]=}
{\displaystyle -\sum \_{x,y}p(x,y)\log p(x,y)}；
當中 {\displaystyle p(x,y)} 係指「X 數值等如 x 而同時 Y 數值等如 y 嘅機會率」，而成條式道理同基本嗰條訊息熵式道理一樣，都係諗嗮所有可能性，將每個可能性嘅機率乘以個機率嘅對數，跟手再將所有可能性嘅呢個數加埋一齊。假如 X 同 Y 係獨立（independent；其中一個數值係乜唔會影響另一個數值係乜）嘅，佢哋嘅聯合熵會等同佢哋各自嘅訊息熵相加，噉係因為當兩件事件係獨立嗰陣，以下呢條式會成立：

{\displaystyle p(x,y)=p(x)p(y)}；
{\displaystyle \log ab=\log a+\log b}；喺數學上已知，所以綜合呢兩條式，
{\displaystyle \log p(x,y)=\log p(x)+\log p(y)}。

參考資料
----

1. 1 2  MacKay, David J. C. *Information Theory, Inference, and Learning Algorithms*. Cambridge: Cambridge University Press, 2003. p. 141.

| * 睇
* 傾
* 改
資訊理論 |
| --- |
| **資訊**
* 通訊同資訊處理
* Signal（數碼定模擬）
* 雜音
* 訊號對雜訊比例
* Bit
* 相似度量度

* 資訊熵（聯合熵 · 條件熵 · 相互資訊 · 條件相互資訊 · 相對熵）
* 熵率
* 資訊最大化原則
 |
| **第啲概念**
* 概率論（不確定性 · 概率）
* 編碼理論（雜訊通道編碼定理）
* 數據壓縮（率失真理論 · 無雜訊編碼定理）
* 頻道（二元對稱同二元消除 · 容量）
 |
| **相關領域**
* 電腦科學（密碼學 · 資訊系統）
* 電子工程同電訊
* 認知科學（神經科學）
* 語言學
* 統計學
* 模控學
* 資訊經濟學
 |
| **拉雜相關**
* 貝葉斯推論
* 演算法熵
* 赤池同貝葉斯資訊量準則
* 擬亂數產生同隨機種子
* 控制系統
* 資訊過多
* 認知同神經編碼
 |
聯合大樓（Unity Tower，原名 Szkieletor、NOT Tower）由1981年開工，經過幾次轉手、改名，到咗2020年先至完工。
爛尾建築（英文：unfinished building）或者叫做爛尾工程，係指工程未開始，只係喺設計階段就「爛尾」，或者係開始咗之後，喺某個階段，因為種種原因而被放棄或擱置，而未能完工既「爛尾」建築物。呢啲建築物可以係樓，橋、路、隧道、塔，亦可而係填海工程、機場、港口之類。

中國

爛尾工程最多既地方係中國大陸，而係中國，最多爛尾既係樓，估計中國有二千萬個爛尾樓單位，所以喺中國出現咗「人民拒繳房貸」既問題，令到經濟陷入惡性循環。

喺中國，爛尾建築通常係因為開發商唔夠錢繼續起落去，最典型既例子係恆大集團債務危機，喺2021年《紐約時報》話恆大集團欠供應商、債權人同埋投資者總共1.9665萬億元人民幣。兩年之後，根據恆大2023年既中期年報，呢個數增加2.3882萬億元人民幣（折合三千三百億美金；二千七百億英鎊；三千億歐元），多過《紐約時報》講既20％，而債務總額相當於中國國內生產總值（GDP）既2%。呢份中期年報亦顯示，恆大既總資產係1.743,997萬億元人民幣，恆大已經資不抵債，所以基本上佢哋手上既工程好難唔爛尾。

施工緩慢既工程

有啲爛尾工程未必係爛晒尾，呢啲工程只係俾建築公司推遲，或者施工進度極其緩慢。最著名既呢類「爛尾工程」係安東尼高第（Antoni Gaudí）喺巴薩隆拿（西班牙文：Barcelona）既聖家大教堂（西班牙文：Sagrada Família，又叫做聖家大殿）。呢座教堂喺1882年開始起，到依家都未完成，不過當局計劃喺2026年高第逝世一百週年之前完工。

中國天津市西青區既高銀金融117，又叫做天津高銀117大廈，係高銀地產集團投資，中國建築第三工程局負責起既摩天大廈，樓高597米，2008年開工，原本諗住喺2017年起好，但係喺2015年9月8日封頂之後就停工，係依家世界上第二高既爛尾建築。
沙地阿拉伯既吉達大廈（Jeddah Tower）喺2013年開始起既摩天大廈，但係喺2018年停咗工，2023年再次開工。佢有170層，至少高1000米，落成嗰時會係世界上最高既摩天大廈。
喺1992年就停工，2008年復工既平壤（Pyongyang）柳京飯店（Ryugyong Hotel）有105層、高330米，係世界上最高既爛尾酒店，停工嗰時係全世界最高嘅爛尾樓。
搵緊第二個意思嘅話，請睇「**聖誕 (搞清楚)**」。
聖經嘅東方三博士嚟朝見耶穌。
一樖聖誕樹。

**聖誕節**係基督敎紀念耶穌出世嘅日子，響12月25號。雖然一直有人誤會呢一日係耶穌生日，但係近年查實，係敎會將西方原本冬至之後嘅各地風土宗敎慶祝活動，變為基督敎節日。雖然呢個係宗敎節日，但係因為呢個節日主張去祝福人，送嘢畀人，祥和，開心同家庭團聚，所以就算唔多信徒嘅地方都好重視。有人話其實耶穌係響6月出世嘅，而且唔係響公元1年，而係公元前6年。

響20世紀後期，個節日配合商業活動同好多非基督徒慶祝，宗敎氣氛已經大為轉淡。

聖誕節前一晚，即係12月24號晚叫平安夜。而之後嗰日，12月26號叫拆禮物日（Boxing Day）。

東正敎嘅聖誕節都係12月25號，不過係用儒畧曆計，目前相等於額我畧曆嘅1月7號。

喺一啲傳統宗派，例如天主教，聖誕節技術上係十二日嘅節慶，叫聖誕期，由聖誕節正日（計埋平安夜）開始，直到主顯節之前嗰日，每日有唔同嘅紀念。

名
-

聖誕節係基督敎節日，所以喺基督敎，中文名只係加咗一個 ｢聖｣ 字，等個名唔使太短；有啲地方（例如臺灣）就慣用**耶誕節**，表明係紀念耶穌。西方就有啲地方直接用一個 ｢誕｣ 字，好似西班牙文嘅 Navidad 咁。

英文嘅 Christmas 係 Christ 加後綴 -mas，意思係基督慶日（或者基督彌撒），其實比較接近 ｢耶誕節｣；佢嘅簡寫 Xmas 嘅X其實係希臘字母 Χ（chi），係希臘文 Χριστός（基督）第一個字母，所以X係代表基督。

雜錦
--


維基同享有多媒體嘅嘢：
**Christmas**（類）

雖然對西人來講，聖誕節係一個陪屋企人嘅節日，但香港人就成日都當佢係拍拖嘅日子，即係同情人節差唔多，所以好多人都會覺得聖誕節冇拖拍係好慘嘅。

聖誕節對流行文化都好大影響，例如好多香港嘅流行曲都同聖誕有關，咁就可以應下節，增加首歌嘅播放率。出名啲嘅「聖誕流行曲」有吳浩康嘅「又到聖誕」（2005年）、古巨基嘅 "Santa Claus"（1997年）、Cookies 嘅 "Merry Christmas"（2002年12月23號）、鄭伊健嘅「夜還未深」（1994年）等。

各地聖誕習俗
------

* 香港聖誕文化
* 日本聖誕文化

睇埋
--

* 胡桃夾子，一齣以聖誕做主題嘅芭蕾舞劇。

攷
-

1. ↑  "-mas, *comb. form*". *Oxford English Dictionary* (英文) (第3版). 2020年12月 [2000年12月]. 喺2022年12月24號搵到.
提及雪糕駁船嘅1945年廣告
 **雪糕駁船**（粵拼：syut3 gou1 bok3 syun4）
（英文：**ice cream barge**）係二戰時期美國海軍旗下嘅船隻，專門供應雪糕畀其他艦艇去提高士氣。雪糕駁船一共斥資一百萬美金改造，每七分鐘可以整十個美制加侖（約莫38公升）嘅雪糕出嚟。二戰後期派駐西太平洋，之後下落不明。

背景
--

### 禁酒令

1914年，時任美國海軍部長Josephus Daniels發出咗一般命令第九十九號，海軍開始全面禁酒。幾年之後美國政府再修憲，由1920年起全國實施禁酒令。美國嘅酒廠一係執笠一係轉型，唔少好似Yuengling同Stroh's噉嘅都轉咗行做雪糕廠。雪糕於是取代咗酒精嘅地位喺全國興起，喺海軍入面亦成為咗幫啲水兵紓壓解困、提升士氣嘅甜品。

### 雪糕廠遊說

美國農業部嘅Basic 7食物表
1941年，為咗應對二戰時期物資短缺，美國政府將雪糕歸類做非必要食物。但係喺國際雪糕製造商協會（英文：International Association of Ice Cream Manufacturers）同國家乳業委員會（英文：National Dairy Council）嘅強烈反對同遊說之下，政府唔單只撤回咗呢個決定，仲將雪糕列入農業部嘅Basic 7七樣基本食物表，建議國民每日都要食奶製品。

海軍之後亦列咗雪糕做提升士氣嘅必要軍需。海軍部長James Forrestal更加喺部下報告話陸軍無限量供應雪糕而佢哋一個禮拜派得兩次之後，將雪糕列咗做最優先事項。有講法話呢個就係海軍決定使成一百萬整雪糕駁船嘅緣由。

建造
--

另一隻混凝土駁船USS *YOG-42*
因應造船業鋼材短缺嘅問題，美國到咗太平洋戰爭後期焗住要用鋼筋混凝土嚟整駁船，當中就包括改造前派咗去陸軍嘅雪糕駁船。有唔少中文媒體聲稱雪糕駁船叫做「石英號」（英文：USS *Quartz*），但呢個講法好大機會係誤傳。雖則石英號同樣係混凝土駁船，但冇記錄顯示佢有專責派過雪糕。其實雪糕駁船並冇正式改過名，編制上淨係叫做BRL（全稱：Barge, Refrigerated, Large，大型冷藏駁船）。

美國海軍係喺1945年同陸軍運輸隊借駁船嚟改裝嘅，工程合共使咗一百萬美金。不過呢一百萬究竟整咗幾多隻雪糕駁船出嚟就眾說紛紜。新啲嘅參考資料普遍話得一隻，亦有講法話有兩隻，反而當時某啲業内資料就提到有三到十一艘不等，呢個情況可能係源於數法嘅差別。綜合各方講法，專門供應雪糕俾其他艦艇嘅駁船應該只得一艘，其他幾架雖然配備咗整雪糕嘅功能，但仲要送埋凍肉之類嘅其他冷藏物資。

運作
--

雪糕駁船有「浮動雪糕舖」同「海上雪糕廠」嘅稱呼。船上面配置咗整雪糕嘅設備，每七分鐘可以整到十個美制加侖（約38公升）嘅雪糕出嚟，即係每更整成五百美制加侖（約1900公升）。另外仲有位擺多二千美制加侖（約7600公升）嘅雪糕，方便運送。雪糕駁船會定時定候派雪糕畀啲冇位擺雪糕機嘅細船，亦有講法話啲雪糕會供應畀一啲叫做「雪糕船」（英文：ice cream ship）嘅船仔，再由佢哋分派畀官兵。

雪糕駁船並冇摩打，要靠其他船拖住先郁到。二戰後期派駐咗喺西太平洋，據講泊咗喺密克羅尼西亞嘅烏利西海軍基地（英文：Naval Base Ulithi），喺另一隻供應可樂嘅駁船側邊。不過有水兵憶述喺所羅門群島嘅瓜島嗰度食過雪糕駁船嘅雪糕，未知係咪同一隻船。雪糕駁船最後下落不明，或者係同其他混凝土駁船一樣喺某個港灣擱淺咗。

註
-

1. ↑  每更五百美制加侖即係一更約莫六個鐘。亦有資料話一日五百加侖，或者一日千五加侖。
搵緊零食嘅話，請睇「**糖 (零食)**」。
糖
典型糖放大圖。
**糖**（音「堂」；粵拼：tong4）係甜味嘅嘢食，亦係調味品，化學成份係醣，諸如葡萄醣、菓醣、蔗醣等。

一般聯想起糖，就係蔗汁提煉出蔗糖，但亦有其他如蜜糖等等。

飲食
--

睇埋：癡肥同埋體重管理
攝取太多糖份會引致癡肥等嘅問題，提升好多種嚴重疾病嘅機會率。有見及此，有唔少研究者都著力研究點樣先可以鼓勵人唔好飲同食太多糖份，希望幫佢哋取得個平衡。

根據世衞喺 2015 年出嘅指引，無論係乜嘢年紀同性別，一個人每日攝取嘅卡路里當中應該要有少過 10% 嘅源自額外糖—額外糖包括加落食物同飲品嗰度嘅單醣同雙醣，以及蜜糖同果汁入邊自然存在嘅糖。

具體啲噉講，一個普通大人一日大約要食起馬 2,000 - 3,000 卡路里，一個每日食 2,000 卡路里嘅大人，每日只可以食 200 卡路里嘅額外糖，呢個數值大約相當於 12 茶羹嘅糖。

簡史
--

遠古人最已知蜜、生果、稻米等，係有甜味。最早嘅糖，係飴糖，卽麥芽糖，由米同麥芽而成。所以糖字跟米部，亦有其源。

語文
--

糖係文獻中，亦寫**餹**。

>  **粵語小知識**  
> 
> 
> 
> **糖**呢隻漢字喺粵語裡邊有兩種讀法，用唔同讀法意思可以幾唔同：
> 
> 
> * 粵拼：tong4 / 「唐」—又或者叫糖份，調味料一種，通常以白雪雪嘅粉末或者方塊嘅形式出現，可以加落食物度提供甜味。
> * 粵拼：tong2 / 「躺」—零食一種，以糖份做主要成份，通常會加啲色素落去，令佢哋望落五顏六色噉，更加受細路仔歡迎。
> 
> 
>

睇埋
--

* 甜味
* 糖 (零食)
* 代糖
* 糖精
* 糖水
* 糖果屋

引述
--

1. ↑  Kendig, M. D. Chow, J. Y. Martire, S. I. Rooney, K. B. & Boakes, R. A. (2023). Switching from Sugar-to Artificially-Sweetened Beverages: A 12-Week Trial. *Nutrients*, 15(9), 2191.
2. ↑  World Health Organization. (2015). *Guideline: sugars intake for adults and children* (PDF). World Health Organization.
3. ↑  Sugar. *healthdirect*.
4. ↑  糖，CantoDict

註釋
--

1. ↑  呢個數值可以受年紀同性別影響
| How to read a taxoboxHow to read a taxobox**斑海豹** |
| --- |
| 斑海豹 Phoca largha斑海豹 *Phoca largha* |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
| 亞目 (Subordo): | 鰭足亞目 Pinniped |
|
|
|
|
|
|
|
| 科 | 海豹科 Phocidae |
|
|
|
|
|
| 屬 | 海豹屬 *Phoca* |
|
|
|
|
|
|
|
| 種 | **斑海豹 *P. largha*** |
|

 |
|
| 二元學名 |
| ***Phoca largha***Pallas，1811年 |
|
|
|
|
|
|
|
|
|
|
|
|
|
|
|

**斑海豹**又叫**大齒斑海豹**、**大齒海豹**，係一種分布響西北太平洋嘅海豹。

分布
--

斑海豹所分布嘅西北太平洋係高緯度嘅寒冷水域，主要分布響楚科奇海、白令海、鄂霍茨克海、日本海同埋中國嘅渤海、黃海北部。

外形特徵
----

斑海豹身型成紡錘形，頭圓生有觸鬚，無外耳廓。四肢特化成鰭腳狀，趾間有蹼。雄性斑海豹身型大過雌性。啱啱出世嘅海豹BB全身有白色胎毛。

習性
--

斑海豹每年都要換毛。佢哋有洄游嘅行為，食物主要係魚類同頭足類。3年之後先到性成熟期，係屬於一夫多妻型，響每年1~3月繁殖，會響浮冰上生仔，每胎生一仔。

分類
--

響謝夫（Scheffer）1958年嘅分類系統中，將海豹屬嘅動物合併為一個種，種下再分為5個亞種，對呢個分類方法至今重有好大爭議。其中西北太平洋亞種*Phoca vitulina largha*響形態特徵方面同大西洋亞種有顯著差異，同太平洋東岸種好唔同，並且同其他亞種存在生殖隔離，所以認為呢個亞種應該獨立為一個種：*Phoca largha*。

繁殖動向、保育現狀
---------

由於斑海豹係喺沿海岸線嘅環境活動，有時需要到礁石或海岸上休息、換毛，沿海環境嘅變化對佢哋生存有一定影響。例如渤海油田嘅開發令沿岸自然環境產生變化，噪音同污染物開始增加，船隻活動頻繁，呢啲都對斑海豹產生好多負面影響。

參考資料
----


維基同享有多媒體嘅嘢：  
 **斑海豹**

* 王者茂 王丕烈著《斑海豹》 海洋出版社 1990年 ISBN 7-5027-0990-8
| How to read a taxoboxHow to read a taxobox**黑美洲鷲** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
| 亞門(Subphylum): | 脊椎動物亞門 Vertebrata |
|
|
|
|
|
| 綱 | 鳥綱 Aves |
|
|
|
|
|
| 目 | 地位未定 Incertae sedis （有爭議） |
|
|
|
|
|
|
|
|
| 科 | 美洲鹫科 Cathartidae |
|
|
|
|
|
| 屬 | **黑美洲鷲屬 *Coragyps***Saint-Hilaire，1853年 |
|
|
|
|
|
|
|
| 種 | **黑美洲鷲 *C. atratus*** |
|

 |
|
| 二元學名 |
| ***Coragyps atratus***Bechstein（1793年） |
|
|
|
| 黑美洲鷲大概嘅分佈圖，紅色部份係佢會出現嘅地方。黑美洲鷲大概嘅分佈圖，紅色部份係佢會出現嘅地方。 |
|
|
|
|
|
|
|
|
|
| 亞種 |
| * *C. a. atratus* Bechstein, 1793年年黑北美洲鷲（North American Black Vulture）
* *C. a. foetens* Lichtenstein, 1817年年黑安達斯美洲鷲（Andean Black Vulture）
* *C. a. brasiliensis* Bonaparte, 1850年年黑南美洲鷲（South American Black Vulture）
 |
| 別名 |
| *Cathartidarum* Winge, 1888年 |

**黑美洲鷲**（學名：***Coragyps atratus***），又叫做**美洲黑禿鷹**，係一種喺美洲東南方到非洲南部嘅新大陸禿鷲科鳥類。雖然呢個物種好普遍，但係佢哋都有一啲受限制分配嘅近親──土耳其禿鷹。而土耳其禿鷹只會喺加拿大至火地島活動，範圍非常之細。土耳其禿鷹（*C. aura*）呢個種類係新大陸禿鷲科（Cathartidae）入面非常普及，接近三分一嘅新大陸禿鷲都係屬於土耳其禿鷹。即管黑美洲鷲個名同外表都好似歐亞黑鷲，但係佢就同歐亞黑鷲冇任何關係。後面個物種係屬於舊世界禿鷹科（入面包括鷹同鳶），而黑美洲鷲就係屬於新世界禿鷹。佢而家係美洲鷲科入面黑美洲鷲屬嘅唯一一個未滅絕嘅物種。佢好多時都係相對開放嘅領域（例如散亂嘅森林或灌叢）度住。由於黑美洲鷲嘅翼展只係長1.5米（5英尺），所以以大型鳥類嚟講係一啲翼展比較細嘅鷲。佢有成身黑色嘅翼同羽毛、灰黑色嘅頭同頸、同埋一個短短嘅鉤嘴。

黑美洲鷲係腐肉嘅清道夫，但係有時都會食蛋又或者殺死初生動物。喺啲人類居住嘅地方，佢哋會喺垃圾堆度揾嘢食。佢會用敏銳嘅視力同鷲嘅基本捕獵本領（例如話係發達嘅嗅覺）嚟揾腐肉。佢係一種冇乜空洞同發聲器官嘅鳥類，只可以發出啲類似石鱸或者低噝噝嘅聲。佢係會喺洞穴、空心嘅樹木入面或者喺光禿禿嘅地上產卵，多數每年都會生兩隻小鷲BB，重會用反芻嘅方法嚟餵佢哋。喺美國，黑美洲鷲係受到1918年候鳥條約法保護。除咗呢啲，佢曾經喺瑪雅古抄本出現。

參考資料
----

1. ↑  （英文） "*Coragyps atratus*". *2007 IUCN Red List*. BirdLife International. 原著喺2007年12月10號歸檔. 喺2008年11月21號搵到.
2. ↑  （英文） Feduccia, J. Alan (1999年). *The Origin and Evolution of Birds*. Yale University Press. p. 116. ISBN 0226056414.
3. ↑  （英文）"Birds Protected by the Migratory Bird Treaty Act". US Fish & Wildlife Service. 原著喺2007年10月10號歸檔. 喺2008年11月21號搵到.
**區議會資格審查委員會**（英文：District Council Eligibility Review Committee）係香港負責審查同埋確認香港區議會入面區議員候選人嘅機構，根據2023年完善地區治理建議方案而設立。

現時區議會資格審查委員會嘅成立，已經完成咗立法階段，相關法例已經刊登咗憲報並宣佈咗正式生效同實施，並喺2023年區議會選舉正式運作。，

區議會資格審查委員會嘅成員包括有，一位主席， 2 位到 4 位嘅官守成員，同埋 1 位到 3 位嘅非官守成員。資格審查委員會入面嘅每名成員，都喺由行政長官藉著憲報公告嚟委任。

根據立法建議嘅規定，區議會資格審查委員會，須要向香港特別行政區維護國家安全委員會 （國安委） 徵詢有關嗰位區議員候選人喺咪唔符合擁護《香港特別行政區基本法》、效忠中華人民共和國香港特別行政區的法定要求同條件，同埋需要根據國安委俾嘅意見嚟作出決定。

參考
--

1. 1 2 3 4  〈《2023 年區議會 ( 修訂 ) 條例草案》〉 (PDF). 《立法會》.
2. 1 2 3 4  "District Councils (Amendment) Bill 2023" (PDF). *Legco HK*.
3. ↑  〈立法會三讀通過《2023年區議會修訂條例草案》〉. RTHK.
4. ↑  〈2023 年第 69 號號外公告〉 (PDF). 香港憲報. 2023-07-10. 原先內容歸檔 (PDF)喺2023-07-10.
5. ↑  〈2023年區議會(修訂)條例〉 (PDF). 香港憲報. 2023-07-10. 原先內容歸檔 (PDF)喺2023-07-10.

參見
--

* 香港區議會
* 香港特別行政區候選人資格審查委員會
**專有名詞**（粵拼：zyun1 jau5 ming4 ci4；英文：**proper noun**），簡稱**專名**，又叫**固有名詞**（日式中文），係名詞嘅一種，指隻名詞係指緊一件特定嘅物體，例如「歐洲」（指緊一笪地方）、「阿莊」（指緊一個人）或者「微軟」（指緊一間企業）都係固有名詞。

相比之下，普通名詞（common noun）係指緊一類嘅物體，例如「大陸」、「人類」同「企業」都係普通名詞。

標點符號
----

內文：專名號同書名號
現代中文有專名號及書名號，一共兩種用於專有名詞嘅標點符號；後者會用嚟標示文藝作品等嘅名，其他嘅就只可能會用前者標示。佢哋嘅用法，以下列兩類為主。

### 傳統式

當取此風格，文字橫排時，底綫式專名號及底綫式書名號皆會用到，每逢遇到專有名詞彼此連接，佢哋嘅底綫都要稍為分開；文字直排時，啲綫會劃喺啲字嘅左邊。由於佢同好多電子系統唔相容，現時已經式微，不過仍然會用於部分繁（／正）體字教科書及加咗其他現代標點符號嘅古文，基礎教育亦會將此傳授予學生。

### 流行式

取此風格時，無論文字係橫排定係直排，都唔用專名號，只用前後括號式書名號。現時佢喺所有中文地區都好流行，無論文字係以電子檔案定係印刷品形式出現，原因之一係電子系統擅長處理佢哋；同樣嘅幾個符號，按大陸及台灣標準，用法分別頗大。香港及澳門都主要用繁（／正）體字，政府揀咗大陸嗰套標點風格而民間就鍾意跟台灣。

攷
-

1. ↑  教育部重編國講辭典編輯委員會, 編 (1981). 《重編國語辭典》.第4卷 (第2版). 台北: 臺灣商務印書館.
2. ↑  〈固有名詞及人稱代名詞之中日對譯研究 -以吳明益≪天橋上的魔術師≫為例-\_\_臺灣博碩士論文知識加值系統〉. *ndltd.ncl.edu.tw*. 喺2022-10-12搵到.
「周公」跳轉嚟呢度。要睇第啲意思，請去【**周公 (搞清楚)**】。

**姬旦**，又叫**周公**、**周公旦**、**叔旦**，係姬周部落首領姬昌（西伯昌）嘅仔，姬發嘅細佬。

姬昌死後，姬發繼位做周王，佢幫手打天下，將西向東，响牧野之戰打敗商紂王，推翻商朝，成爲共主。姬發死，仔姬誦立。因爲姬誦年紀細，周公就代爲攝政。嗰陣就有三監之亂，姬旦同兄弟姬奭聯手剷除東方殷商勢力，奠定姬周地位。同時亦創立禮樂，爲各諸侯所遵守，死後謚號文，世稱**周文公**。

周公同夢
----

### 「夢神」

因為孔子一句「吾不復夢見周公」（我好耐冇夢到周公治理嘅美好社會喇），後來周公就畀人叫做「**夢神**」。

### 周公解夢

「**周公解夢**」係傳統嘅夢文化，根據夢嘅內容預測未來。流傳喺民間嘅解夢書《周公解夢》入便，分咗夢做十五類：直夢、象夢、因夢、想夢、精夢、性夢、人夢、感夢、時夢、反夢、借夢、寄夢、轉夢、病夢、鬼夢。

### 民間傳說同戲稱

民間傳說如果一個人就快發生啲乜重要嘢，周公就會嚟投夢，於是「夢周公」用嚟戲稱睏覺。亦有人用「（去）搵周公」代表去睏覺。

|  |  |
| --- | --- |
| 權威控制 | 
* WorldCat
* VIAF: 28528075
* LCCN: n85314931
* ISNI: 0000 0000 6361 1969
* GND: 119038102
* SUDOC: 183576748
* NLA: 36641817

 |


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**鄺旨呈**（**Andy Kwong**，1984年8月29號—）係香港男歌手，樂隊享樂團（3think）主音，亦有參與過影視演出。佢阿媽係香港上市公司「現代美容」創辦人兼主席曾裕。

簡歷
--

鄺旨呈阿媽係「現代美容」創辦人兼主席曾裕，阿爸係曾裕第二任丈夫「凱撒會美容中心」老闆鄺炳申。中學就讀聖公會聖馬利亞堂莫慶堯中學，中五未畢業輟學，之後做過私人健身教練，2006年發生過車禍。

雖然出身富裕，但佢一直追求音樂夢想。15歲已拜師戴思聰學唱歌，亦自學結他。2009年組成樂隊The3Think，2011年參加第23屆CASH流行曲創作大賽獲「最佳歌曲季軍」及「網上最受歡迎歌曲獎」，2013年將樂隊改組成享樂團並同唱片公司簽約出道，2014擔任五月天《五月天Just Rock It！就是世界巡迴演唱會》香港站暖場嘉賓，同年喺新城勁爆頒獎禮獲得國語新勢力樂團，2018年喺新城勁爆頒獎禮憑合唱歌曲《不枉》獲頒新城勁爆合唱歌。

2020年開始，鄺旨呈亦開始喺ViuTV亮相，參與ViuTV《全民造星III》打入四十強及後被公開佢十億家庭背景。

2021年為香港首部港式波里活電影《我的印度男友》主唱電影主題歌曲《印度咖哩因乜呢》，亦獲邀為電影捉鬼敢死隊自編自導，拍攝香港版捉鬼敢死隊宣傳片。

同年亦主持及參與ViuTV多個不同綜藝節目，分別有學神出沒注意、囝囝女女730、ERROR自肥企畫、夕陽新丁、玩X爆香港地。

2022年參與戚其義首部網劇逐流時代，同年亦主持ViuTV MM730全新節目粉絲福利署。更喺ViuTV原創拳擊劇集繩角擔任拳館四師兄嘅角色。

2023年從訪問中透露，獲得Beyond前經理人邀請，演繹Beyond從未公布嘅Demo，歌名「殿堂」，六月推出。

演出
--

### 電視劇（ViuTV）

* 2020年：《暖男爸爸》 飾 Busking男（第7集）
* 2022年：《冥冥之中》 飾 享樂團主音（第26集）
* 2022年：《繩角》 飾 Freddy
* 2023年：《極度俏郎君》 飾 青年華Dee

### 電視劇（AMM）

* 2022年：《逐流時代》 飾 Nio宋禧年

### 電視節目（ViuTV）

* 2020年：《踢館》藍組挑戰者
* 2020年：《全民造星III》參賽者
* 2021年：《囝囝女女730》主持
* 2021年：《學神出沒注意》主持
* 2021年：《ERROR自肥企画》第5、10集嘉賓
* 2021年：《夕陽新丁》主持
* 2022年：《MM730 - 粉絲福利署》主持
* 2022年：《今餐有料到》 第376集嘉賓
* 2023年：《偏食細路鬥大廚》第10集嘉賓
* 2023年：《正一廣東話》第3集嘉賓

### 電影

* 2020年：《母夜叉》 飾 司徒旨呈（司徒居士）

參考
--

1. ↑  擁10億身家母親是美容集團老闆 「享樂團」旨呈放下闊少身份追尋音樂夢
2. ↑  〈現代美容少東不心痛　只怨滑水失約 保時捷被撞撼欄損毀〉. 原著喺2021-01-30歸檔. 喺2021-01-24搵到. `{{cite web}}`: Unknown parameter `|dead-url=` ignored (`|url-status=` suggested) (help)

出面網頁
----

* 鄺旨呈嘅Instagram頁
唔好同方國搞亂。

**方國珊**（**Christine Fong**，1966年3月28號—），外號「哪吒」、「康城城主」，係香港一位工程師、息影藝人，亦係智庫組織專業動力召集人，舊時做過香港自由黨員。佢都係西貢區議會環保北選區議員。

政治立場同言論
-------

方國珊早年係親中派自由黨成員，但之後離開咗自由黨，立場上轉向中間派，有時亦有同兩邊政治陣營喺選舉上有直接競爭。不過，有啲人就視佢係温和建制派。

### 批評前黨友李梓敬投機

喺第7屆香港立法會選舉嘅前夕（2020年，選舉之後被政府以武肺第三波疫情為理由押後），方國珊喺2020年7月接受訪問時，曾經批評前黨友李梓敬欺師滅祖，話佢好渴望做立法會議員，脫離咗以前喺自由黨時嘅軌跡，變得好『民建聯和工聯會』，同何君堯一樣異類。方又指，自由黨為佢付出咗咁多，但佢就離黨代表新民黨出選，做法令自由黨失望。方國珊認為，從政嘅人應毋忘初心，話李梓敬係真正嘅「政治變色龍」，而都有唔少人係咁諗。

參選紀錄
----

方國珊先後以獨立身份選過2012年立法會選舉、2016年立法會補選、2016年立法會選舉同2018年立法會補選嘅新界東地方選區，雖然次次都選唔到，但得票一次比一次多。

2021年，佢以家庭理由（親生老頭、契爺張人龍相繼瓜老襯，而且媽咪患病）棄選第7屆香港立法會選舉嘅新界東南選區地區直選，交棒畀林素蔚代表參選。

2023年12月，方國珊再度參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以12187低票數當選西貢及坑口區議員。

參考
--

1. ↑  〈【立法會選舉2020】方國珊擬6度戰立會｜貼地民生自成一派唔玩政治｜「欺師滅祖」轉贈李梓敬〉. 原著喺2021-01-18歸檔. 喺2020-07-26搵到.
2. ↑  〈區議會一般選舉區議會地方選區當選區議員名單〉. 《香港政府特別行政區新聞公報》 (繁體中文). 喺2023-12-12搵到.

出面網頁
----

* 方國珊嘅官方網站
	+ 〈關於方國珊 – 方國珊 Christine Fong〉 (繁體中文).
* 

* 〈西貢區議會 - 西貢區議會議員資料〉 (繁體中文). 西貢區議會.
* 香港網絡大典：方國珊
* 方國珊嘅Facebook頁



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**後獸亞綱** |
| --- |
| Female Eastern Grey Kangaroo with a joey in her pouchFemale Eastern Grey Kangaroo with a joey in her pouch |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
| 亞綱 | Theria |
| 下綱 | **後獸亞綱**Thomas Henry Huxley，1880年 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 目 |
| * 袋鼬目（Dasyuromorphia）
* 負鼠目（Didelphimorphia）
* 袋鼠目（Diprotodontia）
* 智魯負鼠目（Microbiotheria）
* 袋鼴目（Notoryctemorphia）
* 鼩負鼠目（Paucituberculata）
* 袋狸目（Peramelemorphia）
 |
|

**後獸亞綱**（**Metatheria**）係哺乳動物嘅一個亞綱。呢個亞綱包括所有嘅有袋類同有囊類。例如食草嘅袋鼠，食肉嘅袋狼，食昆蟲嘅袋食蟻獸等。第一位提出呢個字嘅人係湯瑪士·赫胥黎，佢喺1880年提出嚟嘅。呢個字源自希臘文*meta-*同*theria*意思指「其他野獸」。

進化史
---

最早期嘅後獸亞綱應該係源於白堊紀時期嘅北美洲。經由當時連接澳洲嘅陸橋遷移到澳洲。後嚟因為地殼變動，澳洲同其他大陸分開，澳洲嘅有袋動物直到而家都好繁盛。而其他大陸嘅有袋動物因為唔夠後嚟發展嘅高等哺乳動物爭，之後絕咗種，只有美洲大陸同東南亞以南幾個島先有。

特徵
--

所有有袋類都係胎生嘅，但成活嘅BB仔只經過好短嘅妊娠期，因為冇胎盤保護，阿媽體內嘅抗體會對BB仔不利，所以佢喺未完全發育時，就自行爬去亞媽個袋度，慢慢長大。

另見
--

* 有袋類
* 哺乳動物
* 哺乳動物分類表

參考書
---

* 《朗文英漢生物圖解詞典》，朗文出版（遠東）有限公司
* McKenna MC & Bell SK, (1997), *Classification of Mammals Above the Species Level*. Columbia University Press.

|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
|  |
| --- |
| 啱啱出世嘅孲𤘅嘅頭骨，前（frontal）同後腦囟（occiptal fontanelle） |
| 啱啱出世嘅孲𤘅嘅頭骨，睇倒側腦囟。 |

前腦囟，一個月大嘅 BB。
**腦囟** ，係響啱啱出世嘅孲𤘅子嘅頭骨嗰道嘅兩個軟軟哋嘅地方，有十字形、大嘅前腦囟，響頭嘅前頂方，細三角形嘅後腦囟，響頭嘅後面。仲有多兩個腦囟響側邊：mastoid 腦囟同埋 sphenoidal 腦囟。

啱啱出世嘅孲𤘅嘅頭骨：兩塊額骨（frontal bone），兩塊頂骨（parietal bone），一塊枕骨 (occipital bone）。纖維狀嘅縫（sutures）將呢幾塊骨黐埋，畀個腦發育，畀孲𤘅子出世時通過陰道。

啱啱出世嗰陣，頭骨有個細嘅**後腦囟**。呢個地方有塊好韌膜芒著，呢個位係兩塊頂骨同枕骨嘅交接點，亦即係大人嘅人字縫嗰個位。出世之後幾個月內呢個腦囟會生返埋。

前腦囟係最大嘅腦囟，形狀係鑽石或者十字形，係兩塊額骨同埋兩塊頂骨嘅交接點，呢個腦囟會喺 BB 兩歲左右生埋。如果，呢個腦囟位遲遲或永遠都唔生埋，有機會由顱骨鎖骨發育不良症（Cleidocranial dysostosis）引致。

前腦囟喺 BB 嘅診症有用，少少凹嘅前腦囟表示個 B 缺水（dehydration），腫嘅表示腦內壓（intracranial pressure）高。

如果腦囟遲遲都未生埋，變大，甚至一世都生唔埋，比較常見嘅成因係：

* 唐氏綜合症
* 腦積水
* 胎兒宮內生長受限
* 早產

有啲父母會擔心 BB 個腦囟容易整親，其實，腦囟有塊好韌，好難𧰵穿嘅膜。

話人「腦囟都未生埋」意思係指佢「幼稚」。

註
-

1. ↑  囟音筍
2. ↑  音篤

參考
--

* 頭骨結構和名稱
**Falcon編程語言**（英文：**The Falcon Programming Language**），又叫做**Falcon P.L.**、**Falconpl**或者**Falcon**，係一個開源、多範式嘅編程語言，佢嘅設計同埋推廣由Giancarlo Niccolai領導。

核心
--

同關注喺一個編程風格或者範式（paradigm）唔同，Falcon喺一個簡單嘅框架（framework）入面融合咗幾種唔同嘅風格。喺實現級別上面，Falcon係「服務概念」驅動，當唔作為一個單一嘅工具畀人用嘅時候，腳本引擎畀人當做一個服務腳本，模塊同埋內嵌嘅應用。

Hello Falcon
------------

即使有唔同形式嘅基本I/O，一個「hello world （全世界朋友你好！）例子都可以用*fast print*（快速列印）：

```
> "Hello World!"
```

用到Unicode，下面係一個國際化例子嘅介紹：

```
// International class; name and street
 class 國際(なまえ, Straße)
    // set class name and street address
    नाम = なまえ
    شَارِع = Straße
    // Say who am I!
    function 言え!()
      >@"I am $(self.नाम) from ",self.شَارِع
    end
 end
 // all the people of the world!
 民族 = [國際("高田 Friederich", "臺灣"),
    國際("Smith Σωκράτης", "Cantù"),
    國際("Stanisław Lec", "południow")]
```

```
 for garçon in 民族：garçon.言え!()
```

### 數據類型

* Nil - The *nil*關鍵字，一個空值。
* Integer - 一個64位整數值。
* Numeric - 一個IEEE 64位浮點值。
* Range - 一組上限，下限同埋步長。
* MemBuf - Raw內存緩衝，每一個地址係一個無符號嘅1,2,3,或者4字節整數。
* Function - 函數（可調用實體）。
* String - 唔定長嘅UNICODE字符序列（但佢哋可以作為字節緩衝被使用）。
* Array - 唔定長嘅元素序列。
* Dictionary - 唔定長有序鍵/值對嘅集合；鍵能係任何Falcon元素。
* Object - 來源喺類嘅實例或者單一嘅非類對象。
* Class - 可以創建實例嘅類，實體。
* Method - 實例冇變嘅部分，用函數形式關聯。

特色
--

Falcon完整咁支持模塊化編程，Falcon裝載著*特色*（Feathers），標準模塊套件。*特色*依家有嘅模塊包括：

* 編譯器 - 反射型編譯器同埋動態插件引導器。
* 配置分析器 - 完成配置文件分析支持。
* MXML - 非常快速同埋簡潔嘅*迷你*XML分析器（兼容XML 1.0）。
* 正則表達式 - PCRE 7.x兼容正則表達式庫接口。
* 套接字（Socket） - BSD套接字跨平台網絡支持。
* ZLib - 簡潔嘅壓縮程式接口。

實現
--

核心VM同埋官方模塊，（包括特色模塊同埋社區提供支持嘅模塊）都係用C++寫嘅，一啲好底層嘅模塊同引擎元素係用C語言同集匯程式寫。

可用資源
----

喺Mac OS X同埋MS-Windows系統上面Falcon透過安裝程式發布，令到構建同埋安裝變成一個清晰嘅過程，或者喺唔同嘅開源系統例如Linux或者OpenSolaris上面透過自己整源代碼包。

喺後者嘅系統上，*Falcon編程語言*通常支持各種發行版本仲會保持更新嘅，其中有：

* Ubuntu
* Fedora
* Gentoo
* Slackware
* Arch Linux

喺基於Solaris系統嘅發行版本上面透過Blastwave項目同埋OpenSolaris系統嘅AuroraUX發行版本Falcon編程語言係可用嘅。

參考
--

1. ↑  Getting Falcon
2. ↑  Falcon Programming Licence 1.1

出面網頁
----

* Falcon網站Wayback Machine嘅版面存檔備份
* 文檔Wayback Machine嘅版面存檔備份
* Falcon community wikiWayback Machine嘅版面存檔備份
* Falcon community論壇
* linuxjournal上的相關文章
* 發表在Free Software Magazine
**大炳**（原名**余炳賢**，1975年5月15號—2012年7月20號）係臺灣藝人，以口水多同埋口大聞名，試過喺綜藝節目入面示範放晒成個拳頭入口，經常模仿政治人或者反串扮女名人。

演藝生涯
----

大炳喺1975年5月15號出世，五專曾經就讀雲林工專機械製造科，之後轉學就讀華岡藝校戲劇科畢業。大炳喺電視節目上成日模仿政治人謝長廷；或反串女名人，如雲妮侯斯頓、陳文茜、利菁或蔡琴。1999年前後，大炳連同羅志祥、歐漢聲、賈靜雯以及何妤玟共同主持台視週末黃金時段綜藝節目《少年兵團 旗開得勝》，嗰個節目喺競爭激烈嘅台灣電視圈黃金時段異軍突起、獲得成功；後來節目製作人沈玉琳喺2017年受訪時評論：「我嗰時候搵嘅五個主持人都係小朋友，但係小兵立大功，真係盲拳打死老師傅。」。

2011年，大炳因四度吸毒，將演藝重心移往中國大陸，擔任河北衛視幕後工作。

2012年6月25號，大炳工作過勞，令感冒加上真菌感染引發急性肺炎，終於因為急性肺炎引發多重器官衰竭，7月20號凌晨2時7分喺北京死，終年37歲。

參考
--

1. ↑  【豪門婚破局】曾紅到沒空上學也曾涉毒沉淪　何妤玟出道27年歷經大風大浪 互聯網檔案館嘅歸檔，歸檔日期2020年11月23號，.，鏡週刊，2020-04-13
2. ↑  唱「一休和尚」爆紅！何妤玟曾涉毒演藝事業大起大落 互聯網檔案館嘅歸檔，歸檔日期2020年11月23號，.，TVBS新聞網，2020-04-14
3. ↑  一張嘴走跳江湖　沈玉琳製作人轉戰通告王，三立新聞網，2017-11-05
嚟自 Burgess
白棋 1.Rd8# 將死
國際象棋入邊，**底線將殺**（英文：back-rank checkmate 或 corridor mate）係由城堡或者皇后執行，針對喺底線嘅國王嘅將殺，個國王前邊嘅格仔全部被自己同隊嘅棋霸住咗，國王走唔甩所以被人將死。右圖係典型嘅底線將殺擺位。

|  |
| --- |
|  |

呢篇文用代數記譜法嚟記錄步法。

引言
--

白棋攻擊喺c6嘅主教，黑棋無辦法應對，因為d行兩隻城堡嘅底線將殺威脅
底線將殺一般只會喺低水平嘅對局入邊會發生，因為初學者經常會留意唔到佢即將被人將死。喺高層次嘅對局入邊，好少會真係被人底線將死，但係棋手需要防範呢種將殺嘅可能性，有可能因而暴露弱點，或者被對手用戰術攻擊。

底線將殺可以用自己嘅城堡或者皇后守住底線嚟防範，但係呢個守衛有可能被對手引離。喺左圖嘅例子入邊，白棋可以行1.Qxc6而黑棋唔可以行1...Rxc6回應，因為如果佢咁行，就會被 2.Rd8+ Rxd8 3.Rxd8# 底線將殺。亦即係話，黑棋白白失去咗一隻主教而無辦法反擊，而事實上因為喺c6嘅白棋皇后仲攻擊緊喺a8同c8嘅兩隻城堡，黑棋之後都好麻煩，例如：1...Qa6 2.Qxa8! Rxa8 3.Rd8+ Rxd8 4.Rxd8#，黑棋如果想同時守住底線同埋串擊白棋嘅皇后同主教，白棋都有方法應對，可以保住隻主教，例如：1...b5（用皇后守住d8位）2.Qf3! 雖然喺c2嘅主教無防守，但係黑棋都唔食得，因為有底線嘅殺棋威脅，又或者：1...g6（整一個*luft*）2.Qf6! 黑棋一樣係唔可以食隻主教。

底線威脅嘅另一個解決方法係將國王前邊嘅其中一隻兵推前一步，通常係g兵或者h兵，去留一條逃生路線（*luft*）畀國王。左圖如果係輸到黑棋行嘅話，佢可以行 1...g6，將g兵推前一步，容許國王稍後行去g7逃走，解除底線威脅。留意行 1...h6係無用嘅，因為之後白棋嘅d3城堡行走咗嘅話，c2主教會攻擊h7，即係話國王依然係無一條逃生路線。

雖然推前國王前邊嘅兵可以解決底線威脅，但係亦都會造成國翼嘅弱點，喺一啲情況棋手甚至可以用主教嚟換走h3嘅兵，嚟打開g行，準備攻擊國王。不過另一方面，亦都有一啲開局，喺有任何底線嘅威脅之前，啲兵已經郁咗，例如h4去攻擊喺g5嘅主教，或者係 fianchetto（睇王翼印度進攻或者王翼印度防禦）。

名局
--

Bernstein 對 Capablanca, 1914
白棋行咗第29步之後嘅局面
José Raúl Capablanca 嘅一場名局就係用咗底線將殺嘅一個變體，嗰場係1914年莫斯科嘅友誼賽，Capablanca行黑棋，對手係 Ossip Bernstein，右圖係白棋行咗第29步之後嘅局面，雙方都有一城堡一皇后，而且都有被底線將死嘅威脅。Capablanca喺呢個時候行29...Qb2! 最簡單嘅回應 30.Qxb2 係唔可行，因為會被黑棋 30...Rd1# 底線將殺，而事實上其他嘅回應都唔可行：

* 30.Qe1 好似係防守緊隻城堡，但係其實唔得：30...Qxc3 ，如果白棋食返隻皇后就會 31.Qxc3 Rd1+ 32.Qe1 Rxe1#
* 30.Rc2 Qb1+ 31.Qf1 Qxc2 輸咗隻城堡
* 30.Qc2
	+ ...Qa1+ 31.Qc1 Rd1+ 32.Qxd1 Qxd1# 或者
	+ ...Qxc2 31.Rxc2 Rd1#
* 30.Rc8 好似可以用底線威脅用城堡換皇后，但係
	+ ...Qa1+(或者Qb1+) 31.Qf1 Qxf1+ 32.Kxf1 Rxc8 黑棋贏咗隻城堡
* 30.Qd3 Qa1+ 31.Qf1 Qxc3

所以喺呢一步之後 Bernstein 投咗降。

留意如果 Capablanca 想直接底線將死嘅話佢自己會被人調返轉頭底線將死：

29...Qb1+ 30.Qf1 Rd1?? 31.Rc8+ Rd8 32.Rxd8#

參考
--

1. 1 2  Burgess, Graham (2009). *The Mammoth Book of Chess* (第3版). Running Press. p. 16. ISBN 9780762437269.
2. ↑  "Ossip Bernstein vs Jose Raul Capablanca (1914) Phi Beta Capa". *www.chessgames.com*. 喺2022-07-15搵到.

書目
--

* Fischer, Bobby; Margulies, Stuart; Mosenfelder, Donn (1972). *Bobby Fischer teaches Chess*. Bantam Books. ISBN 0-553-26315-3.
* Hooper, David; Whyld, Kenneth (1992). *The Oxford Companion to Chess* (第2版). Oxford University Press. ISBN 0-19-866164-9.
* Schiller, Eric (1999). *Encyclopedia of Chess Wisdom* (第1版). Cardoza Publishing. ISBN 0-940685-93-0.

外部連結
----

* How to Play Chess:Back-rank mate audio.
* The United States Chess Federation - A Common Tactic: The Back Rank Problem by GM Susan Polgar, August 6, 2008
**蘇珊 湯臣 巴菲特**（**Susan Thompson Buffett**，1932年6月15號—2004年7月29號）係美國維權人士，主力公民權，支持墮胎權同節育，支持種族平等，係投資者華倫 巴菲特嘅第一個老婆。死前擁有 2.2% 巴郡嘅股份 。做過巴菲特基金會主席。

蘇珊喺內布拉斯加州嘅奧馬哈出世，喺奧馬哈中央高中畢業。佢老豆係威廉 赫佐格 湯臣（William Hertzog Thompson），喺內布拉斯加大學奧馬哈分校做、心理學家、院長；做過候活 巴菲特（Howard Buffett）嘅競選經理。蘇珊同巴菲特經過華倫個妹介紹，喺西北大學相識，1952年喺奧馬哈嘅鄧迪長老會教堂結婚，有三個細路：蘇珊（1953年7月30號出世）、候活（1954年12月16號出世）同埋彼得（1958年5月4號出世）。1977年蘇珊去咗舊金山發展歌唱事業，最初住喺 Nob Hill，Gramercy Tower 嘅細帕文，之後搬咗去 Scott Street 一間大屋，有金門大橋景。蘇珊同巴菲特分居之後，關係都唔錯，仲有幫手打理慈善基金。去過紐約表演，出過幾隻 CD。2004年死於口腔癌。

攷
-

1. ↑  "O'Reilly Media - Technology and Business Training". *www.oreilly.com*.
2. ↑  "Wife's death puts the spotlight on Buffett empire". *The Sunday Times*. London. August 1, 2004. 喺May 24, 2010搵到.
3. ↑  Schroeder, Alice (2008). *The Snowball: Warren Buffett and the Business of Life*. Random House. pp. 452, 460, 523, 667. ISBN 978-0-553-38461-1.
**揳夫簡潔定律**（英文：**Zipf's brevity law**），又叫**簡潔定律**（**Brevity law**），係語言學上嘅一條定律。根據呢條定律，

|  |  |  |
| --- | --- | --- |
| 「 | 一隻字喺隻語言入面出現得愈密，隻字就傾向愈短。 | 」 |

技術性啲噉講，即係話是但攞隻語言嚟睇，每一隻字嘅「長度」同「出現頻率」呢兩個變數會成負相關。

呢條定律係由美國語言學家佐治揳夫喺 1945 年提出嘅，當時揳夫佢喺度研究英文入面嘅字，發覺英文裏面出現得最密嗰幾隻字－the, be, to, of, a－都好短，頂嗮櫳得嗰三隻字母咁長；打後佢去研究拉丁文嗰陣，又係觀察到噉嘅情況，於是佢就提出咗簡潔定律，主張人喺講嘢嗰時傾向會想令啲常用字有咁短得咁短，噉做講嘢嗰陣會慳返好多精力，而且寫字嗰陣又會慳返好多時間。

睇埋
--

* 協氏定律
* 字頻率
* 減筆
* 頭字語

攷
-

1. ↑  Bentz C. Ferrer-i-Cancho R. (2016). *Zipf's Law of abbreviation as a language universal*. Universitätsbibliothek Tübingen.
2. ↑  Zipf, G.K. (1949). *Human behavior and the principle of least effort*. Cambridge, MA: Addison-Wesley.

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
**Bristol L型**係英國Bristol出嘅一款前置引擎單層巴士同客車底盤，1937年亮相。佢取代咗原有嘅Bristol H型同埋J型單層巴士。

生產史
---

L型同H型、J型嘅最大唔同在於副波箱改為緊貼住引擎，跟返市場上第二啲單層巴士大隊。而引擎亦唔似得H型同J型噉樣有配過汽油引擎，佢初時可以配吉拿4LW、5LW或者6LW柴油引擎，車型代號分別係**L4G**、**L5G**同埋**L6G**。巴士尺寸跟隨嗰時嘅限制，長27呎半，闊7呎半。

Bristol L型自投產初期就已經俾Bristol母公司Tilling Group旗下嘅多間巴士公司引入，而一啲Tilling Group以外嘅巴士公司都有買，可以配唔同廠嘅巴士或客車車身。1940年二次大戰初期，Bristol接到政府軍需部（Ministry of Supply）指示停產巴士。到咗1941年，巴士生產商獲准繼續生產手頭上未完成嘅巴士，呢啲獲「解凍」（Unfrozen）嘅巴士，由戰時運輸部（Ministry of War Transport）分配畀有需要嘅巴士公司，當中排最後嗰兩架係用發生爐煤氣（Producer gas）去驅動吉拿6LW引擎。

二次大戰過後嘅1946年，Bristol L型恢復生產，除咗多咗AEC A202（車型代號**L6A**）同埋Bristol AVW（車型代號**L6B**）引擎嘅選擇之外，亦轉咗用新嘅引擎散熱水箱，安裝位置比起舊款嘅低，後面嘅引擎蓋亦同樣得以降低。除咗英國本土之外，L型巴士亦有出口去南非同埋印度，由於南非對巴士嘅尺寸限制寬鬆過英國，嗰頭嘅巴士公司引入嘅L型巴士有長30呎闊7呎半（車型代號**LL5G**或**LL6G**）同埋長30呎闊8呎（車型代號**LWL6G**）版本。到1950年英國將單層巴士尺寸放寬至長30呎闊8呎，英國嘅巴士公司至可以引入30呎長嘅L型巴士，並出現車型代號**LL6B**、**LWL5G**同埋**LWL6B**嘅版本。

1948年，Tilling Group嘅巴士業務俾英國政府收購，撥入British Transport Commission。Bristol成為國營機構之後，只可以賣巴士畀英國本土嘅國營巴士公司。賣畀非國營巴士公司嘅Bristol L型喺1952年或之前出廠；而原屬Tilling Group嘅巴士公司將Bristol L型列為標準，往後嘅Bristol L型巴士都係佢哋買嘅。

停產
--

1948年，Bristol喺商用車展展出咗可以配單層或雙層巴士車身嘅M型巴士，但係冇投產到。1950年代，中置引擎單層巴士成為市場主流，令前置引擎嘅L型銷量下跌。Bristol L型喺1954年停產，比雙層嘅Bristol K型嚟得早，由Bristol LS取代。

參考
--

* Furness, Nigel R B (2014). *Buses and Coaches of Bristol and Eastern Coach Works*. Crowood Press. ISBN 1847976980. `{{cite book}}`: Cite has empty unknown parameter: `|coauthors=` (help)

出面網頁
----


維基同享有多媒體嘅嘢：  
**Bristol L**

* The Bristol L Web Site
斯高沙省美術設計大學原址
市中心嘅 Fountain Campus
海邊嘅 Port Campus，陶藝部就係喺呢度
**斯高沙省美術設計大學**（英文：**NSCAD University**，全名 **Nova Scotia College of Art and Design University**），簡稱 **NSCAD**，係加拿大斯高沙省哈利法斯嘅一間公立美術大學；1887年創校，係全加拿大少數可以主修陶藝嘅專上教育機構。

1887年，為咗紀念維多利亞女皇登基50週年，Anna Leonowens（即係安娜與國王當中嘅安娜本人）提議開間美術學校，等女性可以有能力賺錢，當時叫維多利亞美術設計學校（Victoria School of Art and Design），紀念維多利亞女皇；1925年間學校升格做專上學院，改名斯高沙省美術學院（Nova Scotia College of Art），1969年改名斯高沙省美術設計學院（Nova Scotia College of Art and Design），同年升格做大學。

斯高沙省美術設計大學嘅校園並唔係一笪地方，而係分三橛，而且隔得幾遠下，由海邊嘅 Port Campus 行去市中心嘅 Fountain Campus 要成半粒鐘。

註
-

1. 1 2  NSCAD 讀音係 /ˈnasˌkæd/ 或者 /ˈnæsˌkæd/；爾個讀法唔會搵到文獻，但係所有同間大學有任何嚹唥嘅人（包括舊生）都係咁讀。
2. ↑  Google Maps 話20分鐘，其實係誤導，因為沿途好多斜路，一離開 Port Campus 冇幾耐已經要上斜。

攷
-

1. 1 2 3  Soucy, Donald; Pearse, Harold (1993). *The First Hundred Years: A History of the Nova Scotia College of Art and Design*. Fredericton: University of New Brunswick. ISBN 0-920114-27-X.
2. ↑  Zgodzinski, Rose (February 18, 2016). "Anna, the King, and I". *Canada’s History* (加拿大英文). 喺2023年6月13號搵到.

出面網頁
----

* 斯高沙省美術設計大學嘅官方網站 Edit this at Wikidata

|  |  |
| --- | --- |
| Stub icon | 呢篇大學文係楔位文。歡迎幫維基百科擴寫佢。睇 • 論 • 改 • 歷 |
2010 年影到西班牙一座海水化淡廠
**海水化淡**，顧名思義，海水化成淡水咁解，當今食水來源之一。簡單而言，抽走海水之中鹽份同雜質，直至可以畀人飲。當中涉及能源，有時會好貴。至早有蒸餾，煲滾海水，由得水以蒸汽飄去另一缸，再凍返化成淡水。新啲會用滲透壓，類似生物過程，以膜抽出水份。

類似亦廢水化成淡水，用來做食水。

各地情況
----

### 香港

香港曾經有海水化淡廠，1982年因為石油價格大升，令到成本變得過高而停用，1992年拆咗。政府喺2019年批准興建將軍澳海水化淡廠，第一期工程預料喺2023年竣工。

技術同原理
-----

睇埋：蒸餾
### 熱能海水化淡

熱能海水化淡嘅原理係利用高溫蒸餾海水，繼而將沸騰而冇含有鹽份嘅水蒸汽冷凝並收集而達至化淡效果。熱能海水化淡可以分為三種：

1. 多級閃蒸法(英文叫做Multi-Stage Flash distillation，MSF)，係一種用多級真空（減壓）加熱既方法，將啲海水蒸發脫鹽。
2. 蒸汽壓縮法(英文叫做Vapor Compression，VC)，可以再細分做機械壓縮(英文叫做Mechanical Compression)同埋熱壓縮(英文叫做Thermal Compression)。
3. 多效蒸餾法(英文叫做Multiple Effect Distillation，MED)，係一種用多級串聯蒸發既方法，將啲海水蒸發脫鹽。

多級閃化法
多級閃化法運用蒸餾嘅原理，將海水中嘅水份轉變成蒸汽，同海水中嘅鹽份分離。然後再將蒸汽冷凝之後就可以製成淡水，並用呢個方法重複幾次來增加效率。多級閃嘅好處係產量較大，但係由於需要大量能源，所以主要係中東產油國採用嘅。

### 薄膜海水化淡

逆滲透法係海水化淡最常見嘅處理技術之一，原理主要係：

自然滲透
喺半透膜兩邊分別係淡水同含鹽類嘅溶液。喺自然定律之下，溶液會通過半透膜由較低濃度（清水）移動去較高濃度（鹽水）嘅一邊。

滲透平衡
淡水通過半透膜，直到膜兩邊化學勢能達到平衡為止。當兩邊嘅壓力差等於滲透壓嘅時候，溶液就會達到平衡狀。

逆滲透
若果喺鹽水一邊施以大於滲透壓嘅壓力嘅時候，鹽水嘅化學勢能會高於清水，噉就會令到鹽水中嘅水份，通過半透膜流向清水嗰邊，呢種現象就係逆滲透。

出面網頁
----

* 海水化淡技術與原理

疏士文獻
----

1. 1 2  Tayefeh, Mohammad (2022-11-15). "Exergy and economic analysis of a novel integration of compressed air energy storage with multi-effect distillation and multi-stage flash systems". *Journal of Energy Storage*. **55**: 105534. doi:10.1016/j.est.2022.105534. ISSN 2352-152X.
2. ↑  Senatore, Samuel J. (1979-10-01). "Vapor compression distillation". *Desalination*. **31** (1): 135–144. doi:10.1016/S0011-9164(00)88512-4. ISSN 0011-9164.
**利物浦**（英文：**Liverpool**），舊底譯名**梨花埠**，英國一城，喺英格蘭西北部，著名港口，向住愛爾蘭海嗰面，出大西洋，十九世紀時繁盛如美國紐約，第二次世界大戰後衰落。利物浦嘅足球同音樂尤其出名，特別係歐洲足球勁旅利物浦同愛華頓兩大足球會，同埋搖滾樂隊披頭四，樂隊四位成員都係土生土長嘅利物浦人。而利物浦更加係英國最佳球會。

利物浦位於默西河口嘅東岸，市中心距離愛爾蘭海大約5英里。

市政由利物浦市議會管理，係默西河畔都市郡5個自治市之一。2016年全市人口估計有484,578人，默西河畔都市區共有224萬人。雖然利物浦已經失去咗大部分製造業基礎，不過仍然係英格蘭嘅核心城市之一。

2004年，「海上商業城市利物浦」被列為世界文化遺產。利物浦曾經被選為2008年度歐洲文化之都。

歷史
--

從默西河去睇利物浦嘅天際線，中間係皇家利物大廈（Liver Building）（放大睇）
阿爾伯特船塢
利物浦地圖，1880年

文化
--

利物浦港務大廈前邊嘅利物浦歐洲文化之都2008旗幟

體育
--

利物浦有兩間參加英格蘭超級足球聯賽嘅球會，葛迪遜公園嘅愛華頓足球會（Everton FC）同喺晏菲路嘅利物浦足球會（Liverpool FC）。歷史上利物浦更加成功，贏過18次聯賽冠軍，5次歐洲聯賽冠軍盃（僅次於皇家馬德里嘅9次同AC米蘭嘅7次）同6次足總盃。愛華頓贏過9次聯賽冠軍同5次足總盃，但係喺英格蘭頂級聯賽超過100年，比英格蘭任何足球會都耐。愛華頓贏咗第一次默西塞德郡打吡。另外，同利物浦市一樣屬於默西塞德郡嘅Birkenhead重有一支主場喺Prenton Park嘅球會燦美爾流浪足球會（Tranmere Rovers FC），打緊英格蘭甲組足球聯賽。

重要標誌同建築
-------

利物浦河濱夜景
水街嘅皇家利物大廈塔樓和市政廳
超級羔羊香蕉，阿爾伯特船塢嘅著名雕塑，最近被移走
*Superlambananas*, 2010
* 阿爾伯特船塢
* 藍衣藝術中心
* 鑄鐵商店
* Cunard 大廈
* 菩提樹大街車站
* 皇家利物大廈
* 利物浦約翰穆爾斯大學
* 利物浦熱帶醫學學校
* 利物浦大學
* 默西河畔海洋博物館
* 利物浦生活博物館
* Oriel 套間，Peter Ellis設計
* 愛樂餐廳
* Pier Head
* 利物浦港務大廈
* Quiggins
* 聖喬治大廳
* 斯坦利船塢煙草倉庫
* 披頭士Story
* 利物浦市政廳
* 沃克藝術畫廊
* 惠靈頓圓柱
* 威廉布朗圖書館
* 威廉姆森隧道

### 劇院

* 帝國劇院
* 普通人戲院
* 海王星劇院
* 愛樂音樂廳
* The Playhouse
* 皇家庭院
* 聯合劇院

### 宗教場所

* 希臘東正教會聖尼古拉教堂
* Gustav Adolfus Kyrka，瑞典海員教堂。
* 利物浦大教堂（聖公會）
* 利物浦基督君王都主教座堂（天主教）
* 王子路 Synagogue
* 聖路加教堂
* 聖母和聖尼古拉教堂 seafarers教堂同利物浦 parish 教堂

教育
--

交通
--

名人
--

同利物浦有關嘅名人好多，睇利物浦名人一覽。

1960年代以來，利物浦喺英國以至全世界嘅Pop音樂文化舉足輕重。睇利物浦著名樂隊一覽。

媒體
--

經濟
--

喺利物浦拍嘅戲
-------

利物浦分區
-----

議會選區同議員
-------

利物浦有5個議會選區：Garston、河濱、Walton、Wavertree同埋West Derby。

睇埋
--

* Cream (夜總會)
* 愛華頓足球會
* 利物浦足球會
* 利物浦花園節
* 利物浦港

出面網頁
----


維基同享有多媒體嘅嘢：  
 **Liverpool**

* 利物浦市議會
* 利物浦 Pictorial
* 利物浦：歐洲文化之都2008
* UNESCO citation
* 港口城市利物浦
* Ron的利物浦
* CSS Alabama
* MultiMap Aerial Photograph
* History Project
* 利物浦街道索引
* The Big Pan of Scouse Films
* Indymedia 利物浦
* 利物浦和美國內戰
* 利物浦天際線
* 利物浦足球會官方網頁
* 愛華頓足球會官方網頁
* 燦美爾流浪足球會官方網頁
**廣州國際羽毛球培訓中心**（粵拼：gwong2 zau1 gwok3 zai3 jyu5 mou4 kau4 pui4 fan3 zung1 sam1）
（英文：**Guangzhou International Badminton Trainning Center**）係中國廣東廣州嘅羽毛球館，2010年10月29號起好，2011年3月18號對外開放，位置喺黃埔區廣州科學城映日路1號（映日路同科學大道交界西北角近廣州科學城體育公園東南角嘅山崖邊）。

佢既係間完全按羽毛球世界聯合會最高級別賽事標準而設計嘅羽毛球訓練同比賽嘅場館，又係亞洲到世界唯一專門為羽毛球項而設計兼同時有埋綜合性多功能嘅體育場館，亦係廣州到中國大陸同國際嘅專業羽毛球隊訓練基地同世界第二大國際羽毛球培訓中心 。2010年亞洲運動會嘅部分羽毛球賽事就喺呢間場館辦過。

概況
--

間嘢佔地27863㎡，建築面積21164㎡，其中正規比賽場地4個、訓練場地20個、有2733個睇比賽嘅專用凳同93間運動員公寓響度。

註同攷
---

註
1. ↑  部門喺2013年撤銷咗，而家係黃埔區教育文化局屬下嘅部門。

攷

1. ↑  〈广州国际羽毛球培训中心奠基 将于08奥运前建成〉. 《廣州日報》. CCTV.com. 2007-11-26.
2. ↑  从形体到空间 广州国际羽毛球培训中心设计解读 笔杆
3. ↑  〈世羽主席盛赞广州是世界一流的体育培训中心〉. 《中國新聞網》. 2009-05-13.

連出去
---

* 广州国际羽毛球培训中心 广东省体育场馆信息网
* 广州国际羽毛球培训中心 广州开发区、萝岗区企业网
* 广州国际羽毛球培训中心 南北游
呢篇文講嘅係銀行使用嘅一種工具。想搵網上遊戲嘅道具，睇吓「**魔力寶貝**」。
**練功券**，全名**銀行練功專用券**或者**出納點鈔（數錢）專用紙**，又叫**數錢券**，係畀中國大陸嘅銀行人員練數銀紙技能嗰時當真銀紙用嘅道具。中國大陸以外嘅地方並無類似嘅嘢，皆因多數會直接用真銀紙嚟練數銀紙。

概述
--

中華人民共和國成立時，已存在金融機關工作人員用廢鈔練數錢嘅情況。1989年起開始印製專用券，佢哋紙質、紙幅同真鈔基本相同，多數喺上海、石家莊、西安、成都、保定等印鈔廠印製，有啲甚至有埋水印等防偽措施，亦經常隨新版紙幣發行而出新。練功券一般分三類：各大金融機構所印嘅，有明顯標籤，通稱「通用券」；各金融機構嘅省（市）一級分支所印，有分支機構標籤嘅「地方券」；印刷簡單，只標明「點錢專用紙」、「練功專用」等字樣嘅「行業券」。 

因為佢獨特地位同多樣性（除人民幣外亦有外幣版本）、存量有限又價格適中，成為一啲愛好者嘅收藏品。

犯罪用途
----

中國大陸向澳洲、加拿大、香港等地輸入，印有簡體中文「練功券」字樣嘅偽鈔。近期，商家不時發現「強國大媽」用佢，懷疑有計劃嘅假鈔行騙。而家呢啲「練功券」喺淘寶網有售，但如受害者所指，偽鈔造工差，只喺受害人冇心機同燈光唔夠嘅情況，先可能俾人呃。事實上，歐美西方多國同香港嘅銀行都冇用過「練功券」。喺香港，呢啲仿真鈔票，包括道具在內，未申請許可權而藏有即屬犯法。

參考
--

1. ↑  〈王超華：收集中外銀行練功券1600種〉. 《新華網》. 2003 [last update]. 喺30 April 2012搵到. `{{cite web}}`: Check date values in: `|year=` (help)
2. ↑  小卫 (2011年). 〈练功券嘅收藏〉. 《山西老年》. **第11期**.
3. ↑  〈內地銀行用練功券訓練員工數銀紙〉. 蘋果日報. 2018-03-09. 原著喺2018-03-09歸檔. 喺2018-03-09搵到.
4. ↑  港元練功券偽鈔，可能缺少部分防偽特徵，好似金屬線。
5. ↑  〈淘寶練功券抄足港幣 百張$100賣$6.8〉. 蘋果日報 (香港). 2018-03-08. 原著喺2019-04-01歸檔. 喺2018-03-09搵到.
6. ↑  〈【一周必看】內地大媽用港幣練功券買奶粉〉. 蘋果日報 (香港). 2018-03-12. 原著喺2019-04-01歸檔. 喺2018-03-12搵到.
一條食物鏈嘅圖解；鏈入面嘅每種物種會食喺正佢下面嘅物種。
**食物鏈**sik6 mat6 lin2（英文：**food chain**）係生態學上嘅一個概念，表示物種之間「邊種食邊種」嘅關係，代表咗物質同能量喺物種之間轉移流動嘅情況。

概論
--

睇埋：生態系統
淨係講昆蟲生態嘅話：

蝴蝶等嘅多數昆蟲都處於食物鏈嘅底層，有為數眾多嘅物種都係蝴蝶嘅天敵－包括咗雀鳥、蜥蜴、蜘蛛同青蛙等等都會以蝴蝶做獵食對象，而大隻啲嘅昆蟲（蜻蜓同螳螂呀噉）都會食蝴蝶，會以敏捷嘅身手（好似係雀鳥）或者設陷阱（好似係蜘蛛）捉蝴蝶或者蝴蝶毛蟲嚟食。

同時蜻蜓雖然會食蝴蝶，但又會畀第啲動物食。蜻蜓最大嘅天敵係雀鳥：雀鳥好多時都係雜食動物，會捉任何細隻過佢哋嘅動物嚟食－包括蜻蜓在內嘅各種昆蟲，都係雀鳥嘅獵物，好似燕子、雨燕同鶲在內嘅好多種雀鳥都畀人紀錄到佢哋能夠喺空中追捕蜻蜓同捉蜻蜓嚟食，而鴨同鷺等嘅水鳥，仲畀人紀錄到佢哋捕食水入面嘅蜻蜓若蟲。

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 一隻毛蜻蜓（*Brachytron pratense*）搵到嘢食－佢擔住隻花蜂。 |
| 一隻毛蜻蜓（*Brachytron pratense*）搵到嘢食－佢擔住隻花蜂。  |

|  |
| --- |
| 一隻雀仔擔住隻蜻蜓。 |
| 一隻雀仔擔住隻蜻蜓。  |

|  |
| --- |
| 一隻黃蜻（*Pantala flavescens*）畀隻蜘蛛捉住咗。 |
| 一隻黃蜻（*Pantala flavescens*）畀隻蜘蛛捉住咗。  |

 |

睇埋
--

* 獵食
* 進化
* 單次同多次繁殖

攷
-

1. ↑  "Parasites and Natural Enemies 互聯網檔案館嘅歸檔，歸檔日期2017年7月6號，.". *University of Minnesota*.
2. ↑  29 Birds That Eat Dragonflies (With Photos, ID & Info!).
3. ↑  Meister, Cari (2001). *Dragonflies*. ABDO. p. 16.

拎
-

* Ecosystem. *Encyclopedia Britannica*.
**新文學運動**（粵讀：san1 man4 hok6 wan6 dung6），又叫**白話文運動**，係喺 1910 年代嘅大中華地區發起嘅一場改革，提倡「言文一體、我手寫我口」。用白話文（語體中文）嚟取代文言文寫嘢。

語體中文喺文法同用字上係建基於標準官話嘅。

歷史背景
----

一路直至廿世紀為止，大中華地區同世界好多其他地區一樣，有雙層語言嘅情況：文言文係儒學文獻嘅基礎，喺文法同用字上接近春秋戰國時期嘅上古漢語；不過有估計話到咗漢朝嗰陣，文言文已經脫離咗口語（唔係任何人嘅母語）。而喺打後嗰 2,000 幾年間，啲人寫親「正經嘢」，通常都係要寫文言文嘅，要寫上古漢人嘅口語（威望高用嚟寫嘢）；例如曹雪芹喺乾隆 49 年甲辰（1784 年）用白話文嚟寫《紅樓夢》，就有畀人話佢寫白話「唔得文雅」。喺呢種情況下，文言文係 H 而各漢語口語係 L 。

粵語問題
----

睇埋：雙層語言同埋粵文
粵語地區嘅人可以用粵音朗讀用中文字寫嘅語體中文，但「粵音讀語體中文」喺多數情況下，依然明顯唔似自然粵語講嘢，舉一句例句：

|  |  |
| --- | --- |
| **語體中文** | 請給我他的書。 |
| **標官讀** | Qǐng gěi wǒ tā de shū。 |
| **粵音讀** | Cing2 kap1 ngo5 taa1 dik1 syu1。 |
| **粵文 / 粵白** | 唔該畀佢本書我。 |
| **粵音粵文** | M4 goi1 bei2 keoi5 bun2 syu1 ngo5。 |

到咗廿一世紀初，大中華地區多地（例如港澳）被指係仲有雙層語言嘅現象：啲人當咗語體中文係 H，政府公文同報紙等都係攞語體中文嚟寫，學校教嘅亦主要係語體中文；同時喺粵語區，啲人會以學母語嘅方式（即係細個嗰時喺屋企聽屋企人講嘢）嚟學粵語（L），粵文喺電視同漫畫等嘅娛樂媒體當中都可以見得到，而且啲人屋企人朋友之間傳信息或者喺互聯網論壇留言，亦都成日會用粵文。

睇埋
--

* 雙層語言

註釋
--

1. ↑  順帶一提，查實成個漢字文化圈都有噉嘅歷史—日本、韓國同越南都深受儒教影響，廿世紀前都或多或少有「正經嘢要寫文言文」嘅情況。
2. ↑  以下嘅粵語羅馬化，一律係用粵拼嘅。
3. ↑  有必要提提嘅係，用中文字寫粵文呢家嘢，查實起碼可以追溯到去明朝。詳情可以睇睇木魚書同粵謳等嘅文學作品。

參考
--

1. ↑  胡適. 白話文學史. 百花文藝出版社. （簡體中文）
2. ↑  王力 (1998). 《古代漢語》. 北京: 中華書局.
3. ↑  Snow, D. (2013). Revisiting Ferguson's defining cases of diglossia. *Journal of Multilingual and Multicultural Development*, 34(1), 61-76，有提到 **Classical Chinese**（文言文）。
4. ↑  Snow, Donald (2004). *Cantonese as Written Language: The Growth of a Written Chinese Vernacular*. Hong Kong University Press.
《唐韻》摘錄，收藏於中華字典博物館
《**唐韻**》（粵拼：tong4 wan5）係中國韻書，大唐人孫愐（中文：孫愐）所編纂。成書約莫開元二十年之後（一說成書於751年，另一說係733年），係陸法言《切韻》嘅增修本。原書好早就散佚，冇傳到而家，但宋代時又修訂咗次《唐韻》，編成《大宋重修廣韻》。

按大清卞永譽（中文：卞永譽）所寫《式古堂書畫彙考》，收有大唐元和年間嘅《唐韻》寫本殘目，記載住序文同各卷韻數，全書五卷，韻目共195韻，個數同稍早王仁昫寫嘅《刊謬補缺切韻》一樣，同樣上、去二聲都多《切韻》一韻。但就唔知韻嘅排佈以及內容係咪等同。

現存有蔣斧舊藏版本嘅《唐韻》殘卷（殘留住一部分嘅去聲同埋入聲），但當中韻嘅數目同卞永譽講嘅有相當大嘅出入，現時唔係咁清楚從原先孫愐版開始，佢經歷過何種程度嘅改訂。另外佢亦有敦煌殘卷（P2018，平聲「東·冬·鍾」嘅一部分）。

王仁昫《刊謬補缺切韻》，亦係切韻增修本，早過《唐韻》。但孫愐利用朝廷擴大《唐韻》影響，所以《唐韻》雖則係孫愐私人著作，然而命名有官方性質，有名氣過《刊謬補缺切韻》。范鎮《東齋記事》講，「自孫愐集為唐韻，諸書遂廢」。王仁昫《刊謬補缺切韻》同孫愐《唐韻》，都為韻字加入注釋，並且引文亦有出處，於是乎，韻書就有辭書字典之用。

大徐本嘅《說文解字》所引嘅反切係依據《唐韻》嘅。《康熙字典》中所記嘅《唐韻》反切就係引出自《說文解字》大徐本嘅反切。

| * 睇
* 傾
* 改
中文辭書 |
| --- |
| 前近代 | 

|  |  |
| --- | --- |
| 字典 | 
* 說文解字
* 玉篇
* 干祿字書
* 類篇
* 龍龕手鑑
* 五音篇海
* 字彙
* 字彙補
* 正字通
* 康熙字典
* 新撰字鏡
* 類聚名義抄
* 異體字辯
* 和字正俗通

 |
| 訓詁 | 
* 爾雅
* 小爾雅
* 廣雅
* 埤雅
* 方言
* 釋名

 |
| 韻書 | 

|  |  |
| --- | --- |
| 中古音 | 
* 切韻
* 唐韻
* 廣韻
* 集韻
* 五音集韻

 |
| 近古官話及科舉詩韻 | 
* 蒙古字韻
* 中原音韻
* 洪武正韻
* 禮部韻略
* 平水韻
* 古今韻會舉要
* 佩文韻府

 |
| 地方韻書 | 
* 分韻撮要（粵語）
* 戚林八音（閩東語）

 |

 |

 |
| 現當代 | 

|  |  |
| --- | --- |
| 字典 | 
* 宋元以來俗字譜
* 新華字典
* 中華大字典
* 漢語大字典
* 中華字海

 |
| 辭書 | 

|  |  |
| --- | --- |
| 標準書面 | 
* 辭源
* 辭海
* 現代漢語詞典
* 漢語大詞典
* 現代漢語規範詞典
* 新華詞典
* 教育部國語辭典
* 國語活用辭典

 |
| 方言及域外 | 
* 現代漢語方言大詞典
* 廣州音字典
* 廣州話正音字典
* 大漢和辭典

 |

 |

 |
| 佚書 | 

|  |
| --- |
| 
* 字林
* 捜真玉鏡
* 川篇
* 餘文

 |

 |
| How to read a taxoboxHow to read a taxobox**水巨蜥** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲綱 |
|
|
|
|
|
|
|
|
|
|
|
|
|
|
| 科 | 巨蜥科 |
|
|
|
|
|
| 屬 | 巨蜥屬 |
|
|
|
|
|
|
|
| 種 | ***V. salvator*** |
|

 |
|
| 二元學名 |
| ***Varanus salvator***（Laurenti，1768年） |
|
|
|
| 水巨蜥嘅分布地水巨蜥嘅分布地 |
|
|
|
|
|
|
|
|
|
|
|

**水巨蜥**，俗稱**五爪金龍**，**巨蜥**，**圓鼻巨蜥**等，係蜥蜴中體型最大的其中一種，身長一般超過 1 米，有啲甚至可長達 4 米。個身灰色或啡色，身上佈滿唔係太完整嘅圓圈印斑，排成橫間。幼年時圖案好清晰，但長大後就逐漸變暗，甚至完全消失。尾部黃黑相間，長大後亦變得模糊。每趾都有巨大嘅爪，非常孔武有力，頸長，鱗甲成珠形，尾長而粗壯，大約等於身長嘅一半。

水巨蜥同原產印尼嘅科莫多巨蜥有親緣關係，但科莫多巨蜥更大條，而且會食人。

習性同食性
-----

水巨蜥鍾意住響近森林邊嘅沼澤濕地，屬肉食性，會隨年紀改變飲食習慣。嘢食包括大型昆蟲、甲殼類、雀鳥以至小型哺乳動物，亦會進食動物屍體。水巨蜥係機會主義者，有襲擊雞隻同家畜嘅記錄。

識得爬樹同游水，若果受到威脅會變得非常有攻擊性。

繁殖
--

夏天繁殖，可以生 10 - 30 隻蛋，BB仔孵出嗰陣可以有 30 厘米長。

分布
--

中國南部（廣東、廣西、海南島、雲南）以至東南亞等地。佢哋可同時住響河流同鹹水沼澤，所以當地又叫佢做**水怪**。

香港嘅生態情況
-------

喺嘉道理農場養嘅巨蜥
雖然水巨蜥係香港嘅原生品種，但係因為佢哋個樣比較得人驚，加上非法入口難以估計佢個種群，所以直到而家香港並無水巨蜥嘅詳細資料，只知佢係香港唯一嘅巨蜥品種。不過相信野生個體已經喺香港絕跡，第一次喺新界發現野生水巨蜥係 1961年，最近一次喺香港島出沒就喺1930年代左右，之後再冇記錄。因為香港嘅天然濕地已受到嚴重破壞而導致絕種，就算係米埔自然保護區呢個濕地生境良好嘅地方，亦好多年再冇發現過水巨蜥嘅蹤影。

現時喺野外發現到嘅水巨蜥可能係喺街市走甩或者俾人放生。雖然機會好微，但相信個別入口水巨蜥已適應咗香港嘅天然環境。位於香港食物鏈一定位置，可能同緬甸蟒蛇一樣，係年幼野豬嘅天然捕獵者。

2010年11月，粉嶺坪輋村公廁水坑爬行發現懷疑鱷魚動物，其後證實係一條4呎長嘅五爪金龍。嘉道理農場暨植物園同爬蟲館 (屯門公園)而家各養咗一條水巨蜥。

睇埋
--

* 香港爬蟲類

參考
--

* 《香港生態情報》
* 《香港的兩棲類及爬行類》



|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |